Įrenginio mažinančio asimetrinio fizinio krūvio keliamą žalą prototipo kūrimas

Pastaruoju metu paspirtukai tapo itin populiarūs. Paspirtukus tėvai pradėjo pirkti ypač mažiems vaikams, kurie dar nėra nuovokūs. Gaminiams, skirtiems tokio amžiaus vaikams, taikomi ypač griežti saugumo reikalavimai, nes vaikai dar nesugeba laikytis drausmės, tačiau vienas svarbus aspektas lieka neišspręstas - vaikai važiuodami paspirtuku dažniausiai pasispiria tik kaire arba tik dešine koja, taip sukurdami intensyvų asimetrinį fizinį krūvį besiformuojančiai kaulų ir raumenų sistemai. Dėl intensyvaus asimetrinio fizinio krūvio gali iškrypti skeletas ir netaisyklingai susiformuoti raumenų sistema. Kuo mažesnis vaikų amžius, tuo asimetrinio fizinio krūvio žala yra didesnė, nes tuo metų aktyviai vystosi žmogaus kaulų, raumenų ir kūno audiniai. Enablium MB siekia sukurti paprastą bei visiems prieinamą įrenginį, kuris paskatintų mažą vaiką reguliariai keisti pasispiriančią koją, važiuojant paspirtuku. Atsakingiems tėvams ši priemonė leistų lengvai ir patogiai kontroliuoti vaikų fizinį aktyvumą užtikrinant subalansuotą (simetrišką) fizinį krūvį važinėjant paspirtuku, o greitas pateikimas rinkai - didelę naudą pasaulio visuomenei ugdant sveikus jos narius. Šiuo metu tokio įrenginio rinkoje nėra.


Kuriame socialinę gerovę regėjimo neįgaliųjų namuose

Viešoji įstaiga LASS RESPUBLIKINIS CENTRAS

Visais laikotarpiais, įvairiose visuomenėse ir nepaisant didžiulio medicinos progreso, žmonių, turinčių regėjimo negalią, egzistuos visada. Regos ydų paplitimas didėja visose amžiaus grupėse ne tik Lietuvoje, bet ir visame pasaulyje, todėl projekte bendradarbiaujančių  organizacijų tikslas- stiprinti regos neįgaliųjų organizacijų bendradarbiavimą keliant narių kompetencijas ir tobulinant jų įgūdžius teikti sveikatos priežiūros, pagalbos paslaugas namuose regos neįgaliesiems.  Projekto tikslinė grupė 245 projekto organizacijų nariai, kurie dalyvaudami mokymuose pakels kompetencijas,įgis žinių, susiformuos įgūdžius teikti kokybiškas sveikatos priežiūros paslaugas ir užtikrins jų prieinamumą regos neįgaliųjų namuose.  Kartu su VšĮ LASS RC bendradarbiauti šviečiant narius apsijungė Regionų aklųjų centrai. Organizacijų nariai turi būti  šviečiami ir mokomi sistemingai, o mokymų turinys  turi apimti sociologijos, medicinos, o ypač psichologijos ir pedagogikos  aspektus. Šiame projekte suplanuoti mokymai nariams būtini tam, kad  nariai mokėtų atpažinti simptomus, bylojančius apie pavojingas akių ligas ar gresiantį apakimą, žinoti, kaip jaučiasi regėjimo netekęs žmogus, mokėti pagelbėti kasdieniame gyvenime neregiui būti saugiam. Projekto tikslas atitinka  Pirmąjį  Nacionalinės neįgaliųjų socialinės integracijos 2013–2019 m. programos tikslą– užtikrinti neįgaliųjų specialiųjų poreikių tenkinimą teikiant socialinės integracijos paslaugas (socialinės apsaugos, sveikatos priežiūros, švietimo srityse). Projektas prisideda prie Sveikatos netolygumų mažinimo Lietuvoje 2014–2023 m. veiksmų plano ir Lietuvos sveikatos 2014–2025 m. programos tikslų įgyvendinimo. Projekto veiklos remia programos tikslus: kurti saugesnę socialinę aplinką, mažinti sveikatos netolygumus ir socialinę atskirtį, formuoti šalies piliečių sveiką gyvenseną ir jos kultūrą, sukurti sveikatai palankią gyvenamąją aplinką bei užtikrinti kokybiškesnę ir sveikatos priežiūrą regos neįgaliems.


Potvynių rizikos mažinimo priemonių įgyvendinimas Kumponų k. Kretingos r.

Kretingos rajono savivaldybės administracija

Projekto tikslas - įgyvendinti potvynių rizikos mažinimo priemones apgyvendintoje potvynio grėsmės teritorijoje - Kumponų k., Kretingos r. Iš projekto lėšų bus vykdomos veiklos: pažeisto erozijos Minijos šlaito tvirtinimas ir naujo pylimo ir kitų inžinerinių priemonių potvynių rizikai mažinti įrengimas. Projekto rezultatais naudosis apsaugotoje nuo potvynio teritorijoje nuolat gyvenantys asmenys.

Kasmet per 30 dienų nuo kalendorinių metų pabaigos


Tiesioginių užsienio investicijų MTEPI srityje plėtra

Projekto tikslas - pritraukti tiesiogines užsienio investicijas, kurios prisidėtų prie MTEPI veiklų Lietuvoje plėtojimo pagal šias sumanios specializacijos kryptis: „Energetika ir tvari aplinka“, „Sveikatos technologijos ir biotechnologijos“, „Nauji gamybos procesai, medžiagos ir technologijos“, „Išmanusis, netaršus, susietas transportas“, „Informacinės ir ryšių technologijos“ ir „Įtrauki ir kūrybinga visuomenė“. Projekto metu bus vykdoma potencialių kompanijų, galinčių investuoti į MTEPI sritį Lietuvoje, paieška ir atranka, įgyvendinami aktyvūs rinkodaros veiksmai: galimybės investuoti Lietuvoje bus pristatytos dalyvaujant svarbiuose tarptautiniuose renginiuose bei juos organizuojant, rengiant tikslinius vizitus užsienio kompanijoms, komunikuojant Lietuvos MTEPI srities patrauklumą.


Kompleksinių paslaugų šeimai teikimas Vilkaviškio rajono savivaldybėje

Vilkaviškio rajono savivaldybės administracija

Šio projekto tikslas – sudaryti sąlygas Vilkaviškio rajono šeimoms gauti kompleksiškai teikiamas paslaugas, užtikrinant paslaugų prieinamumą kuo arčiau šeimos gyvenamosios vietos, skatinant šeimą įveikti iškilusias krizes. Projekto tikslinė grupė – šeimos, poros, tėvai, vaikai, nėščiosios, asmenys, patiriantys įvairias krizes bei psichologinius sunkumus, sergantys priklausomybių ligomis bei jų šeimų nariai, neįgalieji. Įgyvendinant projekto veiklas, bus teikiamos kompleksinės paslaugos šeimoms ir jų vaikams: pozityvios tėvystės mokymai, psichosocialinė pagalba, šeimos įgūdžių ugdymas ir sociokultūrinės paslaugos, vaikų priežiūros paslaugos, pavėžėjimo paslaugos, mediacija, asmeninio asistento paslauga, pagalba susiduriantiems su gyvenimo sunkumais įtakotais COVID-19 ligos, potencialios tikslinės grupės informavimas, konsultavimas apie kompleksiškai teikiamas paslaugas šeimai (1300 asmenų), teikiant prioritetą ankstyvųjų šeimos krizių prevencijai. Tikimasi, kad šių paslaugų teikimas turėtų sumažinti krizinėse situacijose atsidūrusių šeimų skaičių, pagerinti mikroklimatą šeimų viduje, stiprinti bendruomeniškus ryšius.


UAB VSA VILNIUS  verslo procesų modernizavimas

UAB „VSA Vilnius” yra viena didžiausių atliekų surinkimo ir tvarkymo paslaugas teikiančių įmonių Lietuvoje, šioje srytyje besidarbuojanti nuo 1945 m. Šiandien savo paslaugas teikia ne tik  Vilniaus miesto ir jo rajono gyventojams, bet ir plečiasi į kitus miestus. Atlikdami savo kasdienį darbą stengiamės, kad aplinka visada būtų švari ir graži.  Bendrovė  yra įsidiegusi tarptautinius kokybės standartus: ISO 9001:2008 (LT, EN); ISO 14001:2004 (LT, EN); OHSAS 18001: 2007 (LT, EN),  siekiama naudoti pažangias atliekų surinkimo sistemas, kurios užtikrintų mūsų klientams galimybę  džiaugtis švara bei tvarkinga, oria kaimynyste.    Projekto metu bus įdiegta moderni verslo valdymo sistemą, kuri automatizuos įmonėje vykdomus procesus: paslaugų teikimą, kokybės kontrolę, klientų aptarnavimą ir apskaitą.  Tam atliekų konteineriai bus identifikuoti RFID žymėmis, automobiliuose įrengta automatinė konteinerių identifikavimo ir atliekų svėrimo įranga, bortkompiuteriai su klientų aptarnavimo maršrutais ir navigacija, fotografavimo įranga konteinerių aptarnavimui iškylančių problemų ar papildomų atliekų fiksavimui,  parengtas portalas su klientams aktualia informacija (paslaugų užsakymas, ataskaitos apie aptarnavimą,  suteiktas papildomas paslaugas).


Klinikinis teisinis mokymas

Viešoji įstaiga VILNIAUS UNIVERSITETO TEISĖS KLINIKA

Nuo 2000 m. teisės studijos išlieka tarp vienų populiariausių aukštojo mokslo programų. Paradoksalu tai, kad Lietuvos darbo biržoje registruotų bedarbių sąrašuose taip pat daugiausia yra teisininkai. Taigi, egzistuoja didelė takoskyra tarp studijų populiarumo ir įsidarbinimo perspektyvų. Vis dėlto, nereikia galvoti, kad teisininkų Lietuvoje yra per daug. Bylų Lietuvos teismuose skaičius išlieka pakankamai aukštas ir nemažėja -  315 000 bylų. Galima daryti išvadą, kad teisininkų Lietuvoje reikia, tačiau jie nėra pasiruošę dirbui, neturi reikiamų praktinių įgūdžių. Viena iš problemų slypi tame, kad teisininkus ruošiančios aukštosios mokyklos pagrindinį dėmesį ugdymo procese skiria akademinių žinių, bet ne praktinių įgūdžių formavimui. Šių įgūdžių stoka lemia jaunų teisininkų bedarbystę. Projekto „Klinikinis teisinis mokymas“ tikslas yra šią problemą efektyviai spręsti. Po 12 savanorių bus įtraukti į 6 mėnesius trunkančią mokymo programą, kurios metu dalyvis įsitrauktų į septyniasdešimt teisinių projektų ir pagal interesantų prašymus rengtų teisines išvadas, pretenzijas, procesinių dokumentų projektus, konsultuotų interesantus aktualiais klausimais. Projekto dalyvį ne mažiau nei tris kartus per savaitę konsultuotų profesionalūs teisininkai, advokatai. Projekto metu bus užtikrinamos dalyvių veiklai vykdyti tinkamos priemonės, prieiga prie teisinės literatūros bibliotekos, teismų ir teisės aktų paieškos bazių, bus sukurtas intensyvus užklausų srautas. Per programos laiką dalyvis įgytų, įsisavintų ir ištobulintų reikalingus teisinius įgūdžius (bendravimas su klientu, jo komforto palaikymas stresinėje situacijoje, jo teisinių interesų nustatymas, santykių teisinis kvalifikavimas, strategijos formavimas, teisinis rašymas, kliento atstovavimas ir pan.). Po projekto šie įgūdžiai dalyviui padės įsitvirtinti darbo rinkoje. Projektas sukurs ir kitą šalutinį teigiamą efektą – apie 7000 socialiai pažeidžiamų gyventojų galės gauti nemokamą teisinę konsultaciją.


Naujos bioaktyvaus 3D spausdinto karkaso kaulo regeneracijai technologijos sukūrimas

Projektą pristato jauna inovacijų įmonė UAB „3D Creative“. Įmonė specializuojasi 3D spausdinimo technologijų ir adityvinės gamybos srityse. Įmonės patirtis 3D spausdinimo technologijų srityje leido įmonei identifikuoti svarbią medicinos produktų nišą – karkasų, skirtų kaulo regeneracijai, 3D spausdinimas. Šiuo metu vykdoma visa eilė tyrimų su įvairiais sintetiniais ir biosuderinamais karkasais, siekiant sukurti efektyvias 3D spausdinimo medžiagas bei pačius karkasus. Tyrimai rodo šios srities perspektyvą, tačiau iki šiol realių 3D spausdinimo technologijų, galinčių spausdinti anizotropinius, bioaktyvius karkasus, taip ir nesukurta. Viena iš priežasčių – per siauros, tik į tam tikras karkasų savybes nukreiptų, tyrimų kryptys. Kita problema – per siauros tyrėjų komandų kompetencijos. Projektu siekiama integruoti 3D technologijų ir medicinos specialistų, bei biochemikų, biologų (pritraukus Biochemijos instituto tyrėjus) kompetencijas. Projektu numatoma plati tyrimų sritis, integruojanti 3D technologijų, medžiagotyros, biologinių karkasų geometrinės ir mikrostruktūros tyrimus, karkasų savybių ląstelių kultūrose, laboratorinių gyvūnų modeliuose tyrimus bei biomedicinos tyrimus su pacientais. Tikimasi, kad tokia plati tyrėjų komanda ir tarpdisciplininiai tyrimai leis sukurti pasaulines inovacijas, kurių nepavyko sukurti kitiems tyrėjams.


UAB "Elektros taupymo sprendimai" konkurencingumo ir eksporto apimčių didinimas dalyvaujant tarptautinėse parodose

UAB „Elektros taupymo sprendimai“ yra apšvietimo įrangos gamybinė įmonė, įkurta 2009 metais. Bendrovė gamina plataus asortimento aukštos kokybės  itin ekonomiškus lauko ir vidaus patalpų šviestuvus. Siekiant toliau sėkmingai vystytis įmonė privalo ir toliau aktyviai dalyvauti tarptautinėse parodose, kurių metu siekia išlaikyti ir stiprinti savo pozicijas tarptautinėse rinkose bei ieško nišų ir bando įsiskverbti į naujas rinkas. Projekto įgyvendinimas teigiamai įtakos visą įmonės veiklą – augs įmonės pardavimai, didės pelningumas bei bus sumažinama rinkos rizika dar labiau diversifikuojant produkcijos eksporto rinkų. Dalyvavimas tarptautinėse parodose didins įmonės žinomumą ir konkurencingumą tarptautinėse rinkose.


Asmenų (nuo 40 m.), atstovaujančių jauną verslą, verslumo kompetencijų ugdymas

Projekto tikslas – padėti sukurti didesnę ekonominę naudą sutelkiant jauno verslo subjektų atstovus ir darbuotojus (nuo 40 m.) bei suteikiant jiems verslumo kompetencijas ir įgūdžius, užtikrinančius efektyvų verslo vystymą ir plėtrą. Projekto tikslinė grupė tai jauno verslo subjektų atstovai ir darbuotojai (nuo 40 m.), veikiantys Žaliakalnio VVG teritorijoje.Projekto įgyvendinimo metu numatoma vykdyti sekančias veiklas, siekiant šių rezultatų:- verslumo ugdymo mokymų ciklo, apimančio 10 seminarų organizavimas, viso įtraukiant 32 projekto dalyvius; - individualios verslo pradžios ir verslo plėtros konsultacijos, viso įtraukiant 32 projekto dalyvius; - individualios mentorystės/ koučingo sesijos, viso įtraukiant 32 projekto dalyvius.Šių veiklų įgyvendinimo rezultate tikslinės grupės atstovai įgis įgūdžių bei kompetencijų, būtinų sėkmingo verslo vystymui ir plėtrai, ko pasekoje bus pagerinta ir jų padėtis rinkoje.


Viešoji įstaiga Biržų rajono socialinių paslaugų centras

Projekto tikslas – suteikti integralią pagalbą (socialinę globą ir slaugą) neįgaliems ir senyvo amžiaus asmenims bei konsultacinę pagalbą jų šeimų nariams. Projektą „Integralios slaugos ir socialinės globos paslaugų plėtra Biržų rajone“ VšĮ Biržų rajono socialinių paslaugų centras vykdys be partnerių. Bus suburtos keturios mobilios darbuotojų komandos, aprūpintos darbui reikalingomis priemonėmis.  Projekto įgyvendinimo laikotarpiu integrali pagalba bus suteikta 60 asmenų. Siekiant užtikrinti, kad integralios pagalbos gavėjų artimieji (šeimos nariai) geriau suvoktų bei užtikrintų neįgalių ir senyvo amžiaus asmenų poreikius, slaugos specialistai organizuos individualias konsultacijas. Numatoma konsultuoti 40 asmenų.Kokybišką integralios pagalbos teikimą ir konsultavimą užtikrina aukšta darbuotojų kompetencija. Mobilių komandų darbuotojai dalyvaus seminaruose neįgalių žmonių slaugos ypatumų, konfliktų valdymo bei slaugos priemonių pritaikymo temomis  (25 asmenys). Siekiant skatinti neformalią pagalbą, teikiamą bendruomenės narių, savanorių, bus organizuoti 4 specialūs renginiai 40 asmenų. Projektui viešinti numatomi straipsniai, plakatai ir lankstinukai. Informacija apie projektą bus skelbiama VšĮ Biržų rajono socialinių paslaugų centro internetinėje svetainėje www.birzuspc.puslapiai.lt


Darnaus judumo priemonių diegimas Neringos savivaldybėje

Projekto įgyvendinimo metu bus prisidedama prie eismo subalansavimo, patrauklių sąlygų naudotis netaršiomis transporto priemonėmis kūrimo, gyventojams ir svečiams aplinkai draugiškų susisiekimo ir judumo įpročių diegimo centrinėje Nidos dalyje bei jų pritaikymo specialiųjų poreikių turintiems žmonėms. Pagrindinis projekto tikslas - rekonstruoti bei pritaikyti pėsčiųjų takų infrastruktūrą , ją pritaikant specialiųjų poreikių turintiems žmonėms, taip skatinant visų grupių gyventojus ir poilsiautojus naudoti dviračius arba pasirinkti kelionę pėsčiomis Neringoje - Nidos gyvenvietėje. Dažniau renkantis kelionę pėsčiomis leistų sumažinti ne tik transporto taršą bei motorinio transporto sukeliamo triukšmo lygį, bei būtų prisidedama prie aktyvesnio ir sveikesnio gyvenimo būdo skatinimo.

Kasmet per 30 dienų praėjus kiekvieniems metams po projekto finansavimo pabaigos


Uždaroji akcinė bendrovė "Utenos vandenys"

Projekto "Utenos dumblo apdorojimo įrenginių statyba" pareiškėjas/vykdytojas - UAB "Utenos vandenys". Projekto tikslas - sukurti reikiamus komunalinių nuotekų dumblo apdorojimo technologinius pajėgumus Utenos regione. Šiam tikslui pasiekti numatyta pastatyti naujus Utenos dumblo apdorojimo (džiovinimo - deginimo) įrenginius (t.y., naujus tankinimo, pūdymo, sausinimo, džiovinimo - deginimo įrenginius bei kitą periferinę įrangą, reikalingą galutiniam nuotekų dumblo sutvarkymui užtikrinti) - 1 vnt.  Šiuose įrenginiuose numatoma apdoroti komunalinių nuotekų dumblo kiekiai buvo apskaičiuoti taip:  pirminis dumblas 4370 kg SM/d., perteklinis dumblas 2330 kg SM/d. (įvertinus realius 2002-2014 metų laikotarpio dumblo kiekius bei jų svyravimus Utenos valykloje), riebalai 450 kg SM/d.,  atvežtinis dumblas 1300 kg SM/d. (Molėtų dumblo kiekis 300 kgSM/, Anykščių 1000 kgSM/d). Viso: 8450 kgSM/d  arba 3084 tSM/metus. Įrengus minėtus kompleksinius dumblo džiovinimo - deginimo įrenginius, dumblo deginimo metu išsiskirs šiluminė energija, kuri bus panaudojama dumblo džiovinimo procesui užtikrinti, o galutinis dumblo produktas  bus dumblo pelenai (preliminariais skaičiavimais apie 832 t/metus), kurie bus išvežami utilizuoti į Utenos regioninį sąvartyną. Toks dumblo apdorojimo būdas - palankesnis aplinkai ir visuomenės sveikatai, nes bus sumažinta tarša ir kvapų emisija. Projekto veiklos įgyvendinimo trukmė apie 36 mėn. Projekto tinkamų finansuoti išlaidų suma 14.854.886,18 Eur, iš kurių Europos Sąjungos struktūrinių fondų lėšos 12.626.653,25 Eur (~ 85 proc.) ir pareiškėjo lėšos  2.228.232,93 Eur (~ 15 proc.).


Vilniaus STEAM centro kūrimas

Lietuvoje numatoma vystyti metodinių ir regioninių tarpdisciplininių gamtos, technologijų, inžinerijos, matematikos ir menų (kūrybiškumo) (STEAM) centrų tinklą mokiniams, kuris prisidės prie gamtos mokslų populiarinimo, įvairių sričių inovacijų išbandymo ir jaunųjų tyrėjų ugdymo. Vieną iš metodinių centrų (toliau - STEAM centras) steigia Vilniaus universitetas kartu su Vilniaus miesto savivaldybe, tam pritaikant Vilniaus universiteto Planetariumo pastatą (Konstitucijos pr. 12A. Vilniuje) – šio projekto lėšomis jį rekonstruojant ir aprūpinant veiklai vykdyti reikalinga įranga bei baldais. Centre bus sukurtos 8 STEAM laboratorijos – gyvybės mokslų (biologijos), chemijos, fizikos ir astrofizikos, šviesos technologijų, vizualaus programavimo, mobiliųjų technologijų ir robotikos, skaitmeninės gamybos, inžinerijos – taip pat įrengtos kitos metodinio centro funkcijoms vykdyti reikalingos patalpos. Projekto lėšomis bus kuriama dalis laboratorinių temų aprašų bei integruotų laboratorinių užsiėmimų programų. Siekiant didinti su STEAM sritimis susijusių ekonomikos sektorių dalį rinkoje ir kuriamą pridėtinę vertę, vienas iš svarbiausių STEAM centro          siekių – per kūrybiškumo skatinimą moksleivius sudominti moksline tiriamąja veikla, taip prisidedant prie ateities mokslininkų rengimo ir sąlygų inovacijų kultūrai augti kūrimo. STEAM centras sieks ugdyti mokinius kaip ateities tyrėjus, inovacijų kūrėjus ir diegėjus, naujų aukštos pridėtinės vertės produktų bei paslaugų kūrėjus ir gamintojus, stiprinant dalykines, tarpdalykines, kūrybiškumo, iniciatyvumo, verslumo bei lyderystės kompetencijas, reikalingas jų sėkmingai profesinei karjerai. STEAM centre bus sudarytos sąlygos ir tęstiniam mokytojų profesiniam tobulėjimui.

mišrus PVM, kurį galima kompensuoti iš valstybės biudžeto finansų ministro nustatyta tvarka


Juknaičių katilinės susidėvėjusių katilų keitimas

Uždaroji akcinė bendrovė "Šilutės šilumos tinklai"

UAB „Šilutės šilumos tinklai”, atsižvelgdama į tai, kad Juknaičių katilinėje eksploatuojami biokuro (deginami šiaudai) katilai yra techniškai nusidėvėję (eksploatavimo laikas viršija 16 metų), nusprendė inicijuoti seno susidėvėjusio katilo pakeitimo projektą. Projekto metu numatoma atnaujinti vieną šiaudais kūrenamą katilą, kurio galia siekia 0,340 MW.Projektą numatoma įgyvendinti 2019 m.


Ž. Gedminaitės-Raudonės kompetencijos didinimas tarptautiniame simpoziume

Projektas skirtas kelti jaunosios mokslininkės kompetenciją regionų ir kaimo vystymo tyrimų srityje ir didinti Lietuvos mokslo įstaigų (taip pat ir Lietuvos agrarinės ekonomikos instituto) tarptautiškumą, simpoziumo „2nd International Symposium on Work in Agriculture. Thinking the Future of Work in Agriculture“ metu pristatant tyrimo apie paslaugų ekonomikos suteikiamas naujas galimybes senėjančiai kaimo bendruomenei, kai nuo žemės ūkio produktų gamybos palaipsniui pereinama prie servitizuoto verslo modelio šia tematika dirbantiems Europos mokslininkams bei jaunajai mokslininkei diskusijų metu aptariant Lietuvos mokslo įstaigų ir juose dirbančių mokslininkų patirtį, galimybes ir siekius bendradarbiauti su kitais Europos mokslininkais, inicijuojant ir įgyvendinant bendrus tyrimus ir tarptautinius projektus.


Žmogiškųjų išteklių paklausos prognozavimo sistemos atnaujinimas ir funkcionalumo palaikymas

Vyriausybės strateginės analizės centras

2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“, 9.4 investicinio prioriteto „Vienodų galimybių formaliai, neformaliai ir savarankiškai mokytis visą gyvenimą suteikimas visoms amžiaus grupėms, darbuotojų žinių, įgūdžių ir kompetencijos ugdymas ir lanksčių mokymosi būdų, be kita ko, pasitelkiant profesinį mokymą ir įgytos kompetencijos pripažinimą, skatinimas“, 9.4.3 konkrečiame uždavinyje „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“ numatyta veikla „Vidutinės trukmės žmogiškųjų išteklių paklausos prognozavimo sistemos sukūrimas ir jos funkcionalumo palaikymo ir tobulinimo užtikrinimas, periodiškas žmogiškųjų išteklių paklausos darbo rinkoje informacinės bazės atnaujinimas“ ir rodiklis „Atnaujintos žmogiškųjų išteklių stebėsenos, prognozavimo ir plėtros sistemos dalys“.Kuriant žmogiškųjų išteklių stebėsenos ir prognozavimo sistemą, iškilo poreikis sukurti naujus ir atnaujinti esamus jos elementus:• susieti Lietuvos profesijų klasifikatoriaus profesijų pogrupius su studijų ir mokymo programomis ir atlikti Lietuvos profesijų klasifikatoriaus profesijų pogrupių susiejimo su studijų ir mokymo programomis testavimą;• atnaujinti žmogiškųjų išteklių paklausos darbo rinkoje duomenų bazę, naudojamą žmogiškųjų išteklių paklausos vidutinės trukmės prognozavimo įrankyje;• atnaujinti prognozavimo modelį, kuris remtųsi išsamiais Lietuvos registruose kaupiamais duomenimis;• atnaujinti interneto platformą, kurioje bus publikuojami prognozavimo ir stebėsenos rezultatai.


Klaipėdos licėjaus erdvių modernizavimas

Šis projektas teiks naudą prisidėdamas prie šiuolaikinėje švietimo aplinkoje aktualios STEAM iniciatyvos. Gamtos mokslų, inžinerijos mokslams reikalingos laboratorijos, o modernios ir inovatyvios laboratorijos sudaro galimybes atlikti eksperimentus ir studijas, kurių realiame gyvenime mokiniai negalėtų patikrinti, pavyzdžiui, sprogstamieji ar nuodingų cheminių medžiagų bandymai. Pasitelkiant modernią ir inovatyvią mokymo technologiją ir įrankius, mokytojams lengviau integruoti atskirus dalykus ir jugti į bendras pamokas. Atsiranda galimybės greičiau perduoti informaciją pamokų metu, valdyti klasę iš mokytojo darbo vietos. Inovatyvios priemonės suteikia galimybę į mokymo procesą įtraukti ir tuos mokinius, kurie negali pamokose dalyvauti dėl ligos ar kitų priežasčių ir leidžia jiems mokytis nuotoliniu būdu, o mokytojui suteikia galimybę iškart duoti grįžtamąjį ryšį.Projekto metu veiklos bus vystomos 5 kryptimis:1) Kuriamos chemijos ir gamtos mokslų laboratorijos;2) Modernizuojama muzikos klasė sukuriant kūrybišką erdvę mokiniams;3) Atnaujinama ir stiprinama mokyklos IT bazė;4) Kuriama STEAM aplinka;5) Atnaujinama dalis mokyklos baldų siekiant sukurti patrauklesnes mokymosi sąlygas.


330 kV elektros perdavimo oro linijos Kruonio HAE–Alytus statyba

Viena iš priemonių Lietuvos energetinei nepriklausomybei užtikrinti yra tarpsisteminė elektros jungtis su Lenkija („LitPol Link“). Norint šią jungtį išnaudoti visu pajėgumu (t.y. kad nebūtų taikomi galių mainų ribojimai), turi būti pastatyta nauja pažangi dvigrandė 330 kV elektros perdavimo oro linija (OL) Kruonio hidroakumuliacinė elektrinė (HAE)–Alytus. Esamos infrastruktūros jungčiai išnaudoti neužtenka. Nauja dvigrandė 330 kV elektros perdavimo OL Kruonio HAE–Alytus sudarys sąlygas patikimiems elektros galių mainams tarp Lietuvos ir Lenkijos, padidins perdavimo tinklo patikimumą ir energetinį saugumą, prisidės prie  Lietuvos elektros energetikos sistemos integracijos į Europos elektros energetikos sistemą. Naujos linijos statyba sudarys technines galimybes išnaudoti Europos Sąjungos bendros elektros rinkos teikiamus privalumus, sudarys sąlygas susiformuoti konkurencingoms elektros kainoms galutiniams vartotojams, užtikrins elektros tiekimo saugumą ir svariai prisidės prie elektros energetikos sektoriaus darnios plėtros. Pasitelkus naujas technologijas bus užtikrinamas elektros energijos tiekimo patikimumas ir saugumas. Tai savo ruožtu leis gerokai sumažinti vienos iš pagrindinių grėsmių – elektros energijos tiekimo pažeidžiamumo Lietuvoje – lygį. Bus sušvelninta viena iš Lietuvos silpnybių – nepakankamas elektros energijos tiekimo patikimumo lygis. Pagal projektą pagerintas perdavimo tinklas užtikrins elektros energetikos sistemos patikimumą bei leis optimizuoti elektros energijos rinkos veiklą. Geresnė elektros energetikos sistemos integracija su kitų šalių rinkomis padidins galimybę gauti pigesnę elektros energiją ir taip sukurti naudą vartotojams.


Studijų prieinamumo didinimas

Šiuo projektu numatoma užtikrinti aukštojo mokslo prieinamumo ir studijų kokybės gerinimą studentams su specialiaisiais poreikiais. Šiam tikslui pasiekti projekto vykdytojas gerins studentų, turinčių specialiųjų poreikių, studijų sąlygas: kiekvieną mėnesį teiks tikslinę išmoką, kurios dydis nustatytas Finansinės pagalbos priemonių teikimo neįgaliesiems, studijuojantiems aukštosiose mokyklose, tvarkos apraše, patvirtintame Lietuvos Respublikos Vyriausybės 2006 m. rugpjūčio 29 d. nutarimu Nr. 831 „Dėl Finansinės pagalbos priemonių teikimo neįgaliesiems, studijuojantiems aukštosiose mokyklose, tvarkos aprašo patvirtinimo“, ir kontroliuos šį procesą, informuos bei konsultuos išmokos gavimo ir panaudojimo klausimais, vertins, kaip aukštųjų mokyklų informacinė ir fizinė aplinka yra pritaikyta prie studentų specialiųjų poreikių, ir ieškos būdų jai gerinti, skleis informaciją apie studijų prieinamumui didinti skirtas priemones bei sukurs sąlygas ją gauti greičiau ir patogiau.  Siekiant studijų kokybės gerinimo, numatoma organizuoti aukštųjų mokyklų darbuotojų mokymus, susitikimus, diskusijas studijų prieinamumo didinimo klausimais, analizuoti, kokios aukštųjų mokyklų darbuotojų dalykinės kompetencijos turėtų būti ugdomos. Projekte numatytomis veiklomis bus siekiama visuotinai prieinamos studijų aplinkos sukūrimo, kuri paskatins asmenis, turinčius specialiųjų poreikių, siekti aukštojo mokslo.


Vaikų dienos centrų tinklo plėtra Klaipėdos rajono savivaldybėje

Klaipėdos rajono savivaldybės administracija

Projekto problema - Klaipėdos rajone nėra užtikrintos pakankamos socialinės integracijos sąlygos (dėl patalpų trūkumo) šeimoms patiriančioms socialinę riziką ir (ar) patekusioms į sunkią ekonominę padėtį.Projekto tikslas: Pagerinti socialinių paslaugų prieinamumą ir paslaugų kokybę Klaipėdos rajono savivaldybėje, plėtojant socialinių paslaugų infrastruktūrą socialiai pažeidžiamoms asmenų grupėms – vaikams iš šeimų patiriančių socialinę riziką ir (ar) patekusių į sunkią ekonominę padėtį. Tikslui pasiekti planuojama vaikų dienos centrą (VDC) iš Priekulės socialinių paslaugų centro patalpų iškelti į erdvesnes patalpas, esančias Klaipėdos g. 6, Priekulė (unikalus Nr. 5590-0000-9047), šias patalpas suremontuoti ir pritaikyti VDC veiklai.Tikslinė grupė - Klaipėdos rajono šeimų, patiriančių socialinę riziką ir (ar) patekusių į sunkią ekonominę padėtį, vaikai. Įkūrus ir suremontavus VDC, paslaugos bus suteiktos papildomai 16 vaikų.


Savanoriškos pagalbos ir kitų socialinių paslaugų teikimas socialinę atskirtį patiriantiems senyvo amžiaus asmenims, gyvenantiems Klaipėdos dalyje

Projektas skirtas senyvo amžiaus asmenų socialinės atskirties mažinimui. Projekto įgyvendinimo laikotarpiu bus teikiama kompleksinė socialinė pagalba senyvo amžiaus asmenims, siekiant sustiprinti jų gebėjimus ir užtikrinti kokybišką jų socialinį, sociokultūrinį gyvenimą, padėti jiems aktyviai įsijungti į visuomenės gyvenimą. Projekto veiklose planuojamos paslaugos: užtikrinti kultūrinius, socialinius, informacinius poreikius, didinti gebėjimus, panaudojant asmeninę patirtį, kūrybingumą, plėtojant įgytas bei naujas žinias ir įgūdžius, padedančius įsijungti į socialinio dalyvumo procesą. Taip pat vykdyti konsultavimo, tarpininkavimo, atstovavimo įvairiose organizacijose (socialinėse įstaigose, gydymo įstaigose ir kt.), bendravimo, maitinimo organizavimo, pagalbos buityje ir kt. paslaugas. Projekto  veiklose bus skatinama ir populiarinama savanoriška veikla, projekto įgyvendinimui bus apmokyta ir pasitelkta ne mažiau kaip 24 savanoriai. Viso projekto laikotarpiu paslaugos bus teikiamos ne mažiau kaip 120 senyvo amžiaus asmenims, taip pat iš jų turintiems negalią, judėjimo, regos ar kitus sutrikimus.


Susijungimų ir įsigijimų sandorių įtaka energetikos sektoriaus ir jame veikiančių įmonių darnumui

ES energijos rinkos liberalizavimas stipriai paveikė sektoriaus pramoninę organizaciją. Energetikos sektoriuje veikiančios įmonės (E.ON. Powergen, RWE, National Power, Innogy, EDF, Edison, EnBW, EdP, Suez, Endesa, Enel, Vattenfall ir kt.) įgyvendino naujas plėtros strategijas ir aktyviai vykdė susijungimų ir įsigijimų sandorius tam, kad gautų sinerginės, finansinės ir ekonominės naudos. Pagrindinis susijungimų ir įsigijimų sandorių motyvas yra vertės kūrimas. Susijungimų ir įsigijimų sandoriai turi didžiulį įtaką energetikos sektoriaus darnumui, nes jie susiję su aplinkosauginiais, socialiniais, ekonominiais ir valdymo (ASEV) poveikiais ne tik tiesiogiai į sandorį įtrauktoms šalims, jų akcininkams, darbuotojams, tiekėjams, bet ir visai visuomenei. Bendrovės gali ir turi siekti integruoti ASEV darnumo aspektus susijungimų ir įsigijimų sandorių metu, pradedant atliekant pradinį deramą patikrinimą baigiant sandorio įgyvendinimu. Kai energetikos sektoriaus įmonės vykdo susijungimų ir įsigijimų sandroių veiklą, dalyvaujančioms įmonėms atsiras nemažos galimybės ir rizikos energetikos sektoriaus tvarumo užtikrinimo srityje: galimybės sukurti ambicingesnes ir atsparesnes tvarumo strategijas, tam pat rizika, kad darnumo tikslai bus tik dalinai pasiekti dėl didžiulio įmonių akcininkų spaudimo kurti trumpalaikę vertę. Pagrindinis stažuotės tikslas – sukurti metodiką, leidžiančią įvertinti susijungimų ir įsigijimų sandorių ryšį su darnaus vystymosi principais ES energetikos sektoriuje, ir  pakelti mokslinę kvalifikaciją. Mokslinio tyrimo pasiektus rezultatus bus galima pritaikyti  tarptautiniu mastu energetikos sektoriaus uždaviniams spręsti ir įmonių lygmeniu vertinti susijungimų ir įsigijimų sandorius. Sukurtas poveikio vertinimo modelis galės būti naudojamas  tolimesniems moksliniams tyrimams, politiniams tikslams formuoti, vertinti,  sprendimams priimti valdžios ar įmonių lygmenyje, bei įneš indėlį plėtojant kiekybinio ir kokybinio vertinimo metodus.


Profesijos mokytojų technologinių kompetencijų tobulinimas (PROMOTEKO )

Lietuvos inovatyvių profesinio rengimo įstaigų asociacija

Profesinio mokymo įstaigose parengtų specialistų kokybė tiesiogiai priklauso nuo juos mokančių profesijos mokytojų turimų technologinių kompetencijų, žinių apie technologijų naujienas ir vystymosi tendencijas. Tačiau atlikta Slaugos, socialinių paslaugų ir sveikatos priežiūros srities programų profesijos mokytojų  apklausa parodė, kad dalies dirbančių profesijos mokytojų technologinės kompetencijos ir žinios apie veiklos pasaulio poreikius yra tobulintinos. Siekiant, kad mokytojų technologinės kompetencijos būtų šiuolaikiškos ir atitiktų technologijų lygį, projekte numatyta sudaryti sąlygas minėtos švietimo srities programų (kirpėjo, kosmetikos,  masažuotojo, socialinio darbuotojo ir slaugytojo padėjėjo) profesijos mokytojams patobulinti turimas technologines kompetencijas bei įgyti naujas,  atsižvelgiant į nuolatinę technologijų plėtrą bei atsinaujinusias profesinio mokymo įstaigų technologines bazes. Numatytos šios pagrindinės veiklos: parengti ir akredituoti 4 profesijos mokytojų technologinių kompetencijų modulines mokymo programas (viso 21 modulis) bei mokymos/si medžiagą, įgytų kompetencijų vertinimo kriterijus ir vykdyti technologinių kompetencijų, kurios užtikrintų konkrečiai ūkio šakai reikalingų specialistų rengimą, mokymus slaugos, socialinių paslaugų ir sveikatos priežiūros srities programų profesijos mokytojams. Planuojama apmokyti 108 profesijos mokytojus iš 30 profesinio mokymo įstaigų.


Sveiko senėjimo paslaugų kokybės gerinimas Vilkaviškio rajone

Vilkaviškio rajono savivaldybėje, siekiant laiku ir tinkamai užtikrinti geriatrijos paslaugų prieinamumą ir jų kokybę, įgyvendinamas Vilkaviškio ligoninės projektas, skirtas įkurti geriatrijos konsultacinį kabinetą ir 6 vietų geriatrijos dienos stacionarą. Projektas skirtas vyresnių nei 60 m. amžiaus pacientų, kuriems nustatytos daugiau nei dvi lėtinės ligos ar geriatriniai sindromai bei būklės, problemoms spręsti ir šių paslaugų prieinamumui bei kokybei gerinti. Projekto įgyvendinimo metu bus atnaujinta įstaigos infrastruktūra: įsigyjama medicinos įranga, atnaujinamos patalpos, reikalingos geriatrinių paslaugų teikimui. Tikimasi, kad Projekto naudą pajus 260 vyresnio amžiaus rajono gyventojų.


Sakralinio kultūros paveldo objekto Šiluvos Švč. Mergelės Marijos Gimimo bazilikos aktualizavimas

Viešoji įstaiga Kauno arkivyskupijos Ekonomo tarnyba

Projekto metu Bazilikoje bus atlikti tvarkomieji paveldosaugos ir tvarkomieji statybos darbai. Įgyvendinus projektą bus teikiamos kokybiškesnės ir įvairesnės kultūros ir religinių  apeigų paslaugos: bus vykdoma koncertinė (sakralinės muzikos koncertai, parapijų chorų koncertai), teatrinė (parapijų bendruomenių ir vizituojančių teatro trupių spektakliai Šiluvos atlaidų metu), švietimo – edukacinė (ekskursijos Bazilikoje), muziejinė veikla ir pan. Sutvarkytoje Bazilikoje tikintieji jausis komfortiškiau ir saugiau, norės praleisti daugiau laiko.Dėl įsigytos naujos ekspozicijos įrangos bus išplėsta su sakraliniu kultūros paveldu susijusi ekspozicija muziejuje: nuotraukos, straipsniai, knygos, kita išlikusi iki mūsų dienų vizualinė medžiaga. Tokia ekspozicija veiktų Tarnybai panaudos sutarties pagrindu valdomame Šiluvos muziejuje visus metus. Taip pat siekiant padidinti pavienių keliautojų, piligrimų ir turistų skaičių objekte, bus plečiamos kultūros paslaugų apimtys: infrastruktūros pritaikymas lankymui, ekskursijų organizavimas, didesnis organizacijos veiklos viešinimo informacinėse priemonėse srautas apie teikiamas naujas kultūros paslaugas bei objekto unikalumą.


Mokslo ir studijų pažangos stebėsenos ir vertinimo sistemos sukūrimas ir įdiegimas

Mokslo ir studijų pažanga prisideda prie žinių visuomenės kūrimo, socialinės ir ekonominės gerovės, užtikrina žiniomis ir inovacijomis pagrįsto ūkio augimą ir aukštos kvalifikacijos darbuotojų rengimą. Tačiau iki šiol nėra sukurtos pažangos vertinimo sistemos, kuri leistų priimti pagrįstus mokslo ir studijų strateginio valdymo sprendimus. Įvykdžius projektą, bus sukurti ir įdiegti sistemos poreikius atitinkantys 8 (aštuoni) mokslo ir studijų pažangos stebėsenos ir vertinimo įrankiai, kurie leis formuoti įrodymais grįstą mokslo ir studijų politiką, priimti valdymo sprendimus, tobulinti mokslo ir studijų veiklą tiek nacionaliniu, tiek instituciniu lygmeniu. Projekto metu  bus sukurti ir išbandyti įrankiai skirti mokslo ir studijų institucijų veiklos bei mokslo ir studijų sistemos pažangai stebėti, vertinti. Taip pat projekto metu bus ugdomi projekto tikslinės grupės (mokymosi visą gyvenimą sistemos institucijų darbuotojai) gebėjimai reikalingi projekto metu kuriamų įrankių bei jų pagrindu gautų rezultatų panaudojimui įgyvendinant mokslo ir studijų politiką bei bendradarbiaujant su projekto partneriu - Švietimo informacinių technologijos centru MOSTA interneto svetainėje  bus vizualizuota statistinė informacija  apie mokslo ir studijų sistemos pažangą,  kuri užtikrins  plačią prieigą prie pažangos stebėsenos ir vertinimo informacijos suinteresuotosioms šalims bei visuomenei.


Uždaroji akcinė bendrovė "Telšių vandenys"

Projektu sprendžiama problema - teikiamų nuotekų tvarkymo paslaugų efektyvumo ir kokybės atitiktis vandens srities plėtros 2017-2023 m. programos įgyvendinimo veiksmų plano reikalavimams.
Atsižvelgiant į šią probleminę situaciją yra inicijuojamas Projektas, kurio tikslas - užtikrinti efektyvesnį fosforo pašalinimą iš valomų nuotekų ir taip sumažinti vandens taršą iš sutelktos taršos šaltinių.
Projekto tikslui pasiekti numatomas šis uždavinys - modernizuoti ir išplėsti centralizuotą nuotekų tvarkymo sistemą Telšių rajone siekiant užtikrinti nepertraukiamas, patikimas ir kokybiškas nuotekų tvarkymo paslaugas.
Projekto tikslui ir uždaviniui pasiekti planuojama ši veikla – Telšių miesto nuotekų valymo įrenginių rekonstrukcija padidinant fosforo išvalymo efektyvumą.
Pagrindinė Projekto tikslinė grupė yra Telšių miesto gyventojai.
Numatomos Projekto investicijos prisidės prie Telšių rajono socialinės - ekonominės plėtros, gyventojų gyvenimo kokybės gerinimo, sveikatos, aplinkos išsaugojimo.


Darbuotojų mokymai pameistrystės forma

Uždaroji akcinė bendrovė "Plungės kooperatinė prekyba"

UAB „Plungės kooperatinė prekyba“ priklauso „Vičiūnų grupei“, kuri yra didžiausia surimi produktų gamintoja pasaulyje. Įmonės gamykloje gaminami maisto produktai iš surimio (krabų lazdelės, krabų mėsa, baitai, čanksai, krabų žnyplės ir kt.). UAB „Plungės kooperatinė prekyba“ gaminamų produktų šiandien galima įsigyti daugiau nei 35 pasaulio šalyse.
Pagrindinė šiuo projektu sprendžiama problema – rinkoje ir Įmonėje trūksta specialistų, kurie galėtų ne tik vykdyti technologinio proceso priežiūrą, bet ir aptarnauti, techniškai prižiūrėti bei reguliuoti specifinius maisto pramonės įrenginius. Projekto metu numatoma apmokyti 80 įmonės darbuotojų pagal šiam projektui parengtą Neformaliojo mokymo programą, suteikiant jiems dalį Elektros įrenginių įrengimo ir eksploatavimo elektromonterio kvalifikacijos.
Neformaliosios mokymo programos teorinę dalį sudarys licenzijuoto profesinio mokymo tiekėjo dėstomos „Elektros įrenginių įrengimo ir eksploatavimo elektromonterio“ profesinio mokymo programos (valstybinis kodas 262071302)  dalis. Mokymai organizuojami pameistrystės būdu, kai įmonės darbuotojai daugiau kaip 70 proc. laiko praleidžia praktiškai mokydamiesi darbo vietoje (gamykloje). Darbuotojas, įgijęs kvalifikaciją turės kompetencijas atlikti operatorius techniko funkcijas ir bus atsakingas už įrangos gedimų prevenciją, techninę įrenginių priežiūrą ir tinkamą eksploatavimą.
Projekto tikslas – užtikrinti pakankamą  kvalifikuotų specialistų skaičių įmonėje sudarant galimybes darbuotojams įgyti kvalifikacijos dalį pameistrystės būdu.
Projekto rezultatai – apmokyti 80 įmonės darbuotojų suteikiant jiems dalį Elektros įrenginių įrengimo ir eksploatavimo elektromonterio kvalifikacijos. Numatoma, kad visi darbuotojai po apmokymo ir egzamino išlaikymo bus įdarbinti Įmonėje Operatoriaus – techniko pareigybėje.


Uždaroji akcinė bendrovė "Jurbarko vandenys"

Projekto "Vandens tiekimo ir nuotekų tvarkymo infrastruktūros plėtra Jurbarko rajone" tikslas - padidinti vandens tiekimo ir nuotekų tvarkymo paslaugų prieinamumą ir sistemos efektyvumą Jurbarko rajone. Šiam tikslui pasiekti numatomos pagrindinės projekto veiklos: geriamojo vandens tiekimo statyba (apie 4,43 km., prijungiant 137 gyv.) ir nuotekų surinkimo tinklų statyba (apie 3,92 km, prijungiant 110 gyv.) Smalininkuose; Geriamojo vandens gerinimo įrenginių statyba (1 vnt.) ir vandens tiekimo tinklų rekonstrukcija (apie 1,0 km) Veliuonos miestelyje; Jurbarko miesto vandenvietės vandens gerinimo įrenginių statyba (1 vnt.). Planuojami pasiekti stebėsenos produkto rodikliai: P.N.050 "Gyventojai, kuriems teikiamos vandens tiekimo paslaugos naujai pastatytais geriamojo vandens tiekimo tinklais - 137 gyv.; P.N. 051 "Gyventojai, kuriems teikiamos vandens tiekimo paslaugos iš naujai pastatytų ir (arba) rekonstruotų geriamojo vandens gerinimo įrenginių - 11310 gyv.; P.N.053 "Gyventojai, kuriems teikiamos paslaugos naujai pastatytais nuotekų surinkimo tinklais - 110 gyv.; P.S.333 "Rekonstruotų vandens tiekimo ir nuotekų surinkimo tinklų ilgis - 1,0 km.


Netechnologinių ekoinovacijų diegimas UAB "Inno Lietuva"

UAB "Inno Lietuva" atliks skydų gamybos aplinkosaugos auditą, įdiegs aplinkosaugos vadybos sistemą pagal ISO 14001 serijos standartų reikalavimus ir ją sertifikuos siekdama sumažinti įmonės poveikį aplinkai.


Elektros energijos iš atsinaujinančių išteklių gamybos įrenginių įrengimas

Lietuvos Respublikos aplinkos ministerijos Aplinkos projektų valdymo agentūra

Pagrindinė problema, kurią siekiama spręsti Projektu – maži vietinės elektros energijos gamybos pajėgumai, didelis importuojamos elektros energijos suvartojimo kiekis, aukšta atsinaujinančių išteklių energiją naudojančių technologijų kaina. Projekto veikla - mažų iki 10 kW galios atsinaujinančių išteklių energiją naudojančių technologijų, skirtų elektros energijos gamybai namų ūkių reikmėms, įrengimas. Projekto lėšomis numatoma kompensuoti dalį namų ūkių išlaidų, patirtų įsirengiant saulės šviesos elektrinę savo elektros energijos poreikiams tenkinti. Socialinė-ekonominė nauda, kurios tikimasi įgyvendinus Projektą: įrengta virš 5500 saulės šviesos energijos elektrinių (viso apie 40 MW instaliuotos galios), kas leistų kasmet po Projekto pabaigos vidutiniškai sutaupyti apie 36,8 GWh elektros energijos gaunamos iš elektros tinklų ir virš 24 tūkst. tonų CO2. Elektros gamybos iš taršaus kuro sumažėjimas ten, kur ji yra gaminama, sąlygos geresnę gyventojų sveikatą.


Elektros skaitiklių gedimo / pažeidimo priežasčių nustatymo pagal teisiškai patvirtintą metodiką, ir objektyvių išvadų pateikimo paslauga

Projekto tikslas - Sukurti elektros skaitiklių su neveikiančia/neveikiančiomis įtampos ritėmis ir analogiškos paskirties elementų neveikimo priežasčių nustatymo metodiką, ir objektyvių išvadų pateikimo procesą.Dėl elektros apskaitos prietaisų vienos ar daugiau įtampos ričių/analogiškos paskirties elementų neveikimo, skaitiklis neapskaičiuoja dalies arba visos sunaudotos elektros energijos. Elementų sutrikimo priežastys gali būti įvairios: natūrali gamtinė elektros iškrova (žaibas), gamybinis defektas, trumpojo jungimo srovė, blogas srovinių dalių kontaktas, tyčinis elementų sugadinimas paveikus specialiais prietaisais su tikslu neapskaityti elektros energijos sunaudojimo ir kt. Šiuo metu Bendrovė negali identifikuoti priežasčių, galėjusių sąlygoti elemento sugedimą ar sugadinimą. ESO veikia griežtai reguliuojamojoje aplinkoje. Lietuvos Respublikos elektros energetikos įstatyme numatyta, kad ESO, kaip skirstomųjų tinklų operatorius, kai jo turimoje elektros energijos skirstymo veiklos licencijoje nurodytoje teritorijoje kitam asmeniui neišduota visuomeninio tiekimo veiklos licencija, privalo vykdyti ir elektros energijos visuomeninio tiekimo veiklą, užtikrindamas saugų ir patikimą galutinių vartotojų aprūpinimą elektros energija šiame įstatyme ir jo įgyvendinamuosiuose teisės aktuose nustatyta tvarka ir sąlygomis, siekiant apsaugoti tokių vartotojų teises ir teisėtus interesus, susijusius su elektros energijos vartojimu kasdieniams poreikiams patenkinti.Ikiprekybinio pirkimo metu būtų sukurta metodika, kuria vadovaujantis ESO galėtų nustatyti ir pateikti objektyvias išvadas apie elektros skaitiklių gedimo/pažeidimo priežastis ir būtų naudojama aprašytai problemai spręsti.Sukurta metodika ir paslauga bus naudojama siekiant nustatyti tikrąsias neveikiančių įtampos ričių/analogiškos paskirties elementų neveikimo priežastis bei atsakomybes dėl tyčia sugadintų elementų.


Apšvietimo tinklų atnaujinimas, mažinant energijos suvartojimą Akmenės rajono savivaldybėje

Akmenės rajono savivaldybės administracija

Siekiant užtikrinti kokybišką ir reikalavimus atitinkantį Akmenės rajono gyvenamųjų vietovių gatvių apšvietimą, sumažinti sąnaudas elektros energijai bei gatvių apšvietimo sistemos ekaploatacijai, bus modernizuojama Akmenės rajono gatvių apšvietimo sistema: neefektyvūs senieji šviestuvai bus pakeisti naujais LED šviestuvais bei įrengiami trūkstami LED šviestuvai ant jau esančių atramų su savaiminio temdymo moduliais, keičiamos valdymo spintos, seniūnijų centruose (Naujoje Akmenėje, Akmenėje, Papilėje, Ventoje, Kruopiuose) keičiamos oro ir oro-kabelinės linijos į požemines kabelines linijas bei įrengiamos naujos atramos.


„Investicijų pritraukimui svarbios inžinerinės infrastruktūros vystymas“

Projekto tikslas – sudaryti palankesnes sąlygas verslui investuoti pramonės ir sandėliavimo ar komercinės paskirties teritorijoje prie Marijampolės miesto šiaurės-rytinės dalies, tokiu būdu didinant Marijampolės investicinį patrauklumą. Projekto įgyvendinimo metu Marijampolės savivaldybės Skriaudučio kaimo teritorijoje iki Marijampolės LEZ ir pramonės bei sandėliavimo objektų statybai numatytų sklypų bus įrengiami verslui kurtis būtinos susisiekimo ir inžinerinės infrastruktūros objektai:– privažiavimo kelias (gatvė) su pėsčiųjų ir dviračių takais, apšvietimu ir lietaus nuotekų tinklais; – vandentiekio ir buitinių nuotekų tinklai;– komunikacijų koridoriai;– dujotiekis;– aukštos įtampos elektros tiekimo linijos. Sukurta viešąją infrastruktūra galės naudotis greta vystomos teritorijos esančiuose kaimuose (Skriaudučio, Steponiškių, Nendriniškių, Dambraukos, Baraginės) gyvenantys žmonės, verslo įmonės, kurios kursis Marijampolės LEZ teritorijos dalyje Skriaudučio kaime.


Vilniaus dailės akademijos Dizaino inovacijų centro veiklos plėtra

Projekto tikslas – skatinti Vilniaus dailės akademijos (toliau – VDA) Dizaino inovacijų centro veiklą, siekiant aktyvesnio mokslo ir verslo bendradarbiavimo, tokiu būdu ženkliai padidinant sutarčių su ūkio subjektais vertę. Šiuo metu nepakankamas VDA mokslinių tyrimų ir eksperimentinės plėtros (toliau – MTEP) rezultatų komercinimas, nes Dizaino inovacijų centrui trūksta išteklių, yra poreikis didinti kompetenciją. Projekto metu bus sukurtos 6 naujos darbo vietos – 3 Vilniuje ir po vieną Kaune, Klaipėdoje ir Telšiuose. Bus nupirkti darbui reikalingi baldai ir įranga. Bus vystomas bendradarbiavimas su esamais partneriais ir naujų tarptautinių partnerių paieška. Bus parengta žinių ir technologijų perdavimo ir intelektinės nuosavybės apsaugos strategija, komunikacijos strategija, standartizuoti ir įdiegti MTEP rezultatų komercinimo procesai, vykdoma aktyvi MTEP rezultatų komercinimo veiklos sklaida ir kitos būtinos veiklos. Tikimasi, kad po projekto įgyvendinimo darbuotojai atpažins potencialą turinčias MTEP rezultatų idėjas ir sėkmingai jas komercializuos.


Bešeimininkių apleistų pastatų ir įrenginių tvarkymas Alytaus rajono savivaldybėje

Alytaus rajono savivaldybės administracija

Pagrindinis projekto „Bešeimininkių apleistų pastatų ir įrenginių tvarkymas Alytaus rajono savivaldybės teritorijoje“ tikslas – pagerinti Alytaus rajono įvaizdį likviduojant apleistus pastatus ir kitus aplinką žalojančius objektus, kurie darko teritorijos, kuri yra lankoma vietinių gyventojų, pravažiuojama turistų, kraštovaizdį, kelia grėsmę žmonių sveikatai ir gyvybei.


Ariogalos miesto bendruomeninės infrastruktūros gerinimas

Raseinių rajono savivaldybės administracija

Projekto metu siekiama kompleksiškai sutvarkyti Ariogalos miesto viešąsias erdves: įrengti centrinę miesto aikštę su prieigomis ir sutvarkyti Purvės parko teritoriją. Įrengiant aikštę planuojama įrengti trinkelių dangą, fontaną, teritorijos apšvietimą, aikštės funkcionavimui reikalingus inžinerinius tinklus, mažąją architektūrą, atnaujinti žaliuosius plotus. Purvės parko teritorijoje esama takelių danga bus keičiama nauja, taip pat įrengiami nauji takai, parko apšvietimas, mažoji architektūra, vaikų žaidimo ir lauko treniruoklių aikštelės, tvarkomi želdynai. Tikimasi, kad projekto metu sukurta ir atnaujinta viešoji infrastruktūra sudarys prielaidas gyventojų ir svečių socialinei veiklai, fizinio aktyvumo didinimui, smulkaus verslo skatinimui.


Gamtos ir kultūros paveldo objektų Vilniaus ir Kauno apskrityse e-rinkodara

Asociacija „MENO FORMOS“ numato įgyvendinti e-rinkodaros projektą skirtą Vilniaus ir Kauno žemupio regionų gamtos ir kultūros paveldo objektų populiarinimui. Įgyvendinat projektą siekiama skatinti tiek vietos, tiek atvykstamąjį turizmą prioritetiniuose turizmo regionuose.  Numatoma įgyvendinti 7 skirtingas e-rinkodaros priemones – sukurti interneto svetainę, optimizuoti  paieškos sistemoms (SEO), reklamuoti paieškos sistemose, vykdyti komunikaciją socialiniuose tinkluose, platinti naujienlaiškius, užsiimti video reklama bei reklama interneto tinklapiuose, reklaminiuose straipsniuose. Projekto veiklų metu bus viešinama 111 objektų, kurių dalis įeina ir į kultūros kelių maršrutus. Turistams bus užtikrinta galimybė inovatyviais metodais savarankiškai planuotis kelionių maršrutus, peržiūrėti informaciją apie objektus, sekti susijusias aktualias naujienas. Numatoma, kad pasirinktos e-rinkodaros priemonės leis sukurti darnią ir nuoseklią turizmo informavimo sistemą atitinkančią šiuolaikinius keliautojų poreikius.


Mobilaus dujų kompresoriaus, skirto dujoms perpumpuoti, įsigijimas

Atliekant magistralinių dujotiekių rekonstrukcijos darbus arba vykdant naujo magistralinio dujotiekio atšakos prijungimą prie esamos sistemos, iš esamos arba rekonstruojamos dujotiekio atkarpos dujos, kai sistemoje slėgis nukrenta, turi būti išleidžiamos į atmosferą, kadangi kito būdo pašalinti dujas iš sistemos šiuo metu nėra. Išmetant dujas į atmosferą, daroma nepataisoma žala aplinkai. Perdavimo sistemos operatorius kasmet patiria sąnaudas, nes prarastą gamtinių dujų kiekį reikia naujai įsigyti, be to ateityje gresia didelės baudos už į aplinką išmetamą metaną. Siekiant užtikrinti gamtinių dujų perdavimo sistemos saugų ir patikimą veikimą bei sumažinti į aplinką išmetamų dujų kiekį, užtikrinant viešąjį interesą ir naudą vartotojams, būtina įsigyti gamtinių dujų perpumpavimo įrangą. Viena iš patikimiausių ir pažangiausių priemonių perpumpuoti dujas iš vienos dujotiekio atkarpos į kitą yra mobilus dujų kompresorius.Mobilaus gamtinių dujų kompresoriaus pagalba būtų efektyviai eksploatuojama dujų perdavimo sistema, būtų sukurta galimybė lanksčiai valdyti dujų srautus bei sumažintas išmetamų dujų kiekis į atmosferą.


Gamtinių uolienų panaudojimas biodyzelino sintezėje

Projekto tikslas - skatinti jaunųjų tyrėjų pasirengimą vykdyti mokslinius tyrimus ir tobulinti mokslinę kvalifikaciją. Vykdant projektą bus sprendžiamas uždavinys - ištirti natūralių gamtinių katalizatorių taikymo biodyzelino sintezėje galimybes. Vykdydama projektą, studentė susipažins su moksline literatūra, susijusia su nagrinėjama tematika, parinks natūralius gamtinius katalizatorius tinkamus biodyzelino sintezei, nustatys optimalias jų paruošimo sąlygas, vykdys peresterinimo tyrimus keičiant proceso sąlygas: reaguojančių medžiagų koncentraciją, katalizatoriaus kiekį, proceso trukmę ir temperatūrą, analizuos gautą produktą, tirs jo savybes. Apibendrinusi tyrimų rezultatus, studentė rengs mokslinę ataskaitą.


Dviračių trasų infrastruktūros įrengimas nuo Putinų g. žiedo Pramonės gatvėje, Alytaus mieste

Alytaus miesto savivaldybės administracija

Projektu siekiama pagerinti dviratininkų ir pėsčiųjų susisiekimo sąlygas Alytaus mieste, padidinti gyventojų mobilumą ir prisidėti prie aplinkos taršos mažinimo, skatinti darnų judumą ir plėtoti aplinkai draugiško transporto patrauklumą. Projekto įgyvendinimo metu planuojama Pramonės gatvėje įrengti 0.75 km ilgio ir 3 m pločio dviračių, pėsčiųjų taką su reikalinga infrastruktūra, kuris bus numatomo įrengti dviračių, pėsčiųjų tako tinklo Alytuje dalis. Dviračių susisiekimo tinklas planuojamas ir tiesiamas vadovaujantis funkcionalumo, saugaus eismo ir ekologiškumo principais, kaip vientisa, savarankiška, jungianti gyvenamąsias, paslaugų ir darbo vietas, susisiekimo sistema.


Utenos regione išsaugoto gamtos ir sukurto kultūros vertybių paveldo lankomumo ir žinomumo didinimas

Utenos regionas priskiriamas prie prioritetinių Lietuvos turizmo plėtros regionų, nes regione yra gausu turistinių išteklių ir yra galimybės plėtoti darnųjį ir kultūrinį turizmą išsaugant natūralią gamtinę ir kultūrinę aplinką. Unikalūs Utenos regiono gamtiniai ištekliai nustelbia gausų ir nemažiau unikalų kultūrinį potencialą, kuris nėra pakankamai viešinamas ir todėl tik maža dalimi prisideda prie turizmo įvaizdžio formavimo ir turistų pritraukimo.  Projekto „Utenos regione išsaugotų gamtos ir sukurtų kultūros vertybių paveldo lankomumo ir žinomumo didinimas“ tikslas naudojant e-rinkodaros priemones didinti Utenos regiono lankomumą ir žinomumą bei gerinti jo kaip prioritetinio turizmo regiono įvaizdį per kultūros  paveldo objektus: tradicines šventes, amatus, šiuolaikinį meną, urbanistikos paveldo objektus.Įgyvendinant projektą bus sukurtos ir  naudojamos aštuonios e-rinkodaros priemonės:interneto svetainė, optimizavimo paieškos sistemos (SEO), reklamos paieškos sistemos (SEA), rinkodara socialiniuose tinkluose (SMM), video reklama internete, mobilioji rinkodara, reklama elektroniniu paštu, turinio rinkodara     (e-katalogai). .Sukurtų e-rinkodaros priemonių pagalba bus padidintas Utenos regiono kultūros paveldo objektų žinomumas bei siekiama pritraukti kuo daugiau turistų į Utenos regioną. Įgyvendinta projekto veikla sukurs papildomą naudą ir prisidės prie Utenos krašto kultūrinės, socialinės ir ekonominės situacijos gerinimo.Projekto rezultatus, kaip pridėtinę vertę, bus galima naudoti stiprinant visuomenės kultūrinę tapatybę išsaugojant ir aktualizuojant kultūros paveldą, pritaikyti jį visuomenės ugdymo, jos kultūrinės tapatybės stiprinimo, socialiniams poreikiams ir verslo plėtrai.


Geriamojo vandens tiekimo ir nuotekų tvarkymo sistemų renovavimas ir plėtra Kalvarijos savivaldybėje

Uždaroji akcinė bendrovė "Kalvarijos komunalininkas"

Kalvarijos ir Jungėnų k. vandenvietėse išgaunamas požeminis vanduo neatitinka geriamojo vandens kokybės reikalavimų. Dėl susidėvėjusių VT tinklų Savanorių g., prastėja tiekiamo geriamojo vandens kokybė. Vasario 16-osios g. gyventojai neturi galimybės naudotis nuotekų tvarkymo paslaugomis, kadangi gatvėje nėra išvystyta centralizuota NT sistema.
Esamos infrastruktūros nebetinkamumas ar jos nebuvimas riboja vartotojų galimybes, todėl yra būtinos papildomos investicijos.
Projektu siekiama užtikrinti nepertraukiamas kokybiško geriamojo vandens tiekimą pagal nustatytus paslaugų kokybės, aplinkosaugos ir sveikatos apsaugos reikalavimus bei suteikti galimybes Kalvarijos sav. gyventojams prisijungti prie centralizuotos nuotekų tvarkymo sistemos bei gauti kokybiškas vandens tiekimo ir nuotekų tvarkymo paslaugas Kalvarijos savivaldybės gyventojams.
Įgyvendinant projektą numatoma pakloti naujų NT tinklų bei rekonstruoti dalį VT tinklų Kalvarijoje, bei  pastatyti naujus VGĮ Kalvarijoje ir Jugėnuose.
Investicijos prisidės prie Kalvarijos sav. socialinės - ekonominės plėtros, gyventojų gyvenimo kokybės gerinimo, aplinkos saugojimo.
Projekto tikslinės grupės: Kalvarijos mst. ir Jungėnų k. gyv.


Įmonės darbuotojų mokymasis

Projektu bus siekiama sudaryti įmonės darbuotojams mokymosi galimybes ir sąlygas geresniam darbo jėgos prisitaikymui prie nuolatos kintančių darbo rinkos reikalavimų. Taip pat dalyvavimas projekte leis įmonei be didesnės administracinės naštos gauti paramą darbuotojų mokymui tuo metu, kai jos reikia, ir ta apimtimi, kuri yra reikalinga.


Telšių rajono savivaldybės administracija

Siekiant suteikti Telšių rajono šeimoms ir jose augantiems vaikams kompleksiškai teikiamas paslaugas Telšių rajone bus vykdomas projektas „Kompleksiškai teikiamų paslaugų šeimai organizavimas ir teikimas Telšių rajono savivaldybėje“. Planuojama, kad šio projekto veiklos bus suteiktos mažiausiai 1891 Telšių rajono gyventojams. Bus vykdomos šios veiklos:1. Pozityvios tėvystės mokymai jaunoms šeimoms ar poroms, planuojančioms kurti šeimas, besilaukiančioms ir kūdikius auginančioms šeimoms, tėvams, auginantiems vaikus. 2. Psichosocialinė pagalba bus organizuojama asmenims (šeimoms), patyrusiems krizę, išgyvenantiems netektis, atsidūrusiems įvairiose sudėtingose situacijose. 3. Mediacijos paslaugos bus skiriamos alternatyvaus šeimos narių ginčo sprendimo būdui parinkti, siekiant taikiai išspręsti ginčą, tarpusavio konfliktus.4. Šeimos įgūdžių ugdymo ir sociokultūrinės paslaugos organizuojamos siekiant stiprinti ir ugdyti įgūdžius, reikalingus kasdieniniame šeimos gyvenime, skatinant kartu spręsti šeimos problemas tariantis ir bendraujant, skatinant ir mokant stiprinti tarpusavio ryšius, kuo daugiau laiko skiriant bendravimui su vaikais ir kitais šeimos nariais, organizuojant šeimos įvairesnį laisvalaikį. 5. Vaikų priežiūros paslaugos bus teikiamos siekiant sėkmingai derinti šeimos ir darbo įsipareigojimus; 6. Asmeninio asistento paslaugos,  skirtos padėti įgalinti neįgalaus asmens savarankiškumą ir užtikrinti svarbiausias jo gyvybinės veiklos funkcijas; 7. Pagalbos asmenims (šeimoms) susiduriantiems su gyvenimo sunkumais, įtakotais COVID-19 ligos, organizavimas.


Socialinių paslaugų infrastruktūros plėtra Druskininkų savivaldybėje

Projektu siekiama padidinti vietų skaičių savarankiško gyvenimo namuose Druskininkų savivaldybėje. Planuojama šalia 2015 m. įrengtų ir jau veikiančių savarankiško gyvenimo namų, esančių Melioratorių g. 6, Leipalingyje papildomai įrengti naujas, tą pačią funkciją atliksiančias patalpas – keturių butų savarankiško gyvenimo namus, Dzūkų g. 17, Leipalingyje. Projekto tikslas – gerinti socialinių paslaugų prieinamumą Druskininkų savivaldybėje, plėtojant socialinių paslaugų infrastruktūrą bendruomenėje vienišiems, savimi negalintiems pasirūpinti senyvo amžiaus ir neįgaliems asmenims bei sudaryti sąlygas šiems asmenims gauti jų poreikius atitinkančias socialines paslaugas.


Pasvalio rajono savivaldybės administracija

Projektu „Pasvalio miesto viešosios infrastruktūros plėtros II etapas“ siekiama prisidėti prie palankesnių sąlygų verslo plėtrai ir kūrimui ir (arba) paslaugų sektoriui vystytis Pasvalio mieste. Projekto įgyvendinimo metu bus atlikti šie darbai:• skvero, esančio tarp Vilniaus g. 3 ir 5 namų, dangos ir mažosios architektūros elementų rekonstrukcija;• Taikos gatvės dalies (nuo Vilniaus gatvės iki Gėlių gatvės) vienos pusės šaligatvių rekonstrukcija;• aplink Pasvalio autobusų stotį esančių šaligatvių dalies (nuo Panevėžio gatvės ir Turgaus gatvės iki Taikos gatvės) rekonstrukcija;• Vilniaus gatvės (nuo Vytauto Didžiojo aikštės iki Taikos gatvės) kairės pusės (žiūrint nuo sankryžos su Taikos g.) šaligatvio rekonstrukcija; • Vilniaus gatvės dangos rekonstrukcija.


Lietuvos vaikų  tuberkuliozės diagnostikos ir gydymo metodikos parengimas

Vaikų tuberkuliozė Lietuvoje išlieka reikšminga sveikatos ir socialinė problema. Tuberkuliozės epidemiologiniai tyrimai liudija, kad žinios apie šią ligą, ypač pirminės vaikų sveikatos priežiūros gydytojų, yra nepakankamos. Iki šiol išlieka didele problema nepakankamas gydytojo specialisto, pirminės priežiūros gydytojo ir slaugytojo, o taip pat socialinio darbuotojo, vaiko teisių apsaugos specialisto bendradarbiavimas, diagnozuojant  ir gydant tuberkulioze sergantį vaiką. Dėl šių priežasčių vaikų tuberkuliozės atvejo kontrolė iki šiol nėra komandinis darbas, neišvengiama funkcijų dubliavimosi, neaišku, kas atsakingas už galutinį gydymo rezultatą, vaistams atsparios ir atviros vaikų tuberkuliozės didėjimą. Šio projekto tikslas yra paruošti ir įgyvendinti iš esmės naują šiuolaikiniais įrodymais pagrįstą komandinio darbo vaikų tuberkuliozės profilaktikos, diagnostikos ir gydymo metodiką,  kuri būtų skirta gydytojams specialistams (pirmiausia - vaikų pulmonologams) bei pirminės vaikų sveikatos priežiūros gydytojams bei slaugytojams.


Sveikatos priežiūros kokybės ir prieinamumo gerinimas viešojoje įstaigoje Karoliniškių poliklinika ir viešojoje įstaigoje Lazdynų poliklinika

Viešoji įstaiga Karoliniškių poliklinika

Poliligotumas sąlygoja didesnius mirtingumo rodiklius, negalią, prastą pacientų gyvenimo kokybę, taipogi dideles sveikatos priežiūros išlaidas. Projekto tikslas – pagerinti sveikatos priežiūros paslaugų kokybę ir prieinamumą viešojoje įstaigoje Karoliniškių poliklinika ir viešojoje įstaigoje Lazdynų poliklinika, sergantiems dviem ir daugiau lėtinėmis neinfekcinėmis ligomis. Projekto metu numatoma šiose sveikatos priežiūros įstaigose išbandyti sveikatos priežiūros paslaugų teikimo modelį pacientams, sergantiems šiomis lėtinėmis neinfekcinėmis ligomis (pagal TLK-10-AM kodus): 1) E11 – 2 tipo cukrinis diabetas, 2) I11 – hipertenzinė širdies liga.Projekto metu numatoma išbandyti inovatyvų ir efektyvų sveikatos priežiūros paslaugų teikimo Poliligotų pacientų priežiūros modelį (angl. – Multimorbidity Care Model), pasirenkant taikyti Europos Komisijos rekomenduotas sekcijas ir komponentes, apimančias sergančių dviem ir daugiau lėtinėmis neinfekcinėmis ligomis pacientų priežiūrą (I sekcija, 1-4 komponentės), konsultacinę sistemą specialistams (II sekcija, 6 komponentė), pagalbą pacientui ir šeimai įsisavinti ar pagerinti savipriežiūrą (III sekcija, 9 komponentė) ir esamas informacines sistemas ir technologijas (IV sekcija, 11 ir 14 komponentės).Projekto metu numatoma organizuoti mokymus projekte dalyvaujančių sveikatos priežiūros įstaigų specialistams, taip pat lėtinėmis neinfekcinėmis ligomis (E11 ir I11) sergantiems pacientams, siekiant išbandyti sveikatos priežiūros paslaugų teikimo modelį, sudarantį prielaidas pagerinti sveikatos priežiūros paslaugų kokybę ir prieinamumą dviem ir daugiau lėtinėmis ligomis sergantiems pacientams.


Tauragės miesto vietos veiklos grupės strategijos parengimas

Miesto plėtrą lemia skirtingų tikslinių grupių interesų ir poreikių suderinimo galimybės, bendro išeities taško iš susidariusių problemų numatymas. Parengta Tauragės miesto VVG strategija bus skirta: • Miesto gyventojams – parengta strategija pagerins plėtros planavimą. Įgyvendinant numatytas priemones miesto gyventojams bus pakeltas verslo žinių bei tobulinmosi lygis.• Vietos verslininkams – numatytos strategijos priemonės skatins žmones plėsti esamus bei steigti/kurti naujus verslus.• Bendruomenei – strategijos rezultatų (identifikuotų priemonių) įgyvendinimas leis gyventojams pagerinti jų verslumo lygį, gyvenimo kokybę.• Miesto svečiams, turistams – sukurta strategija padidins domėjimąsi Tauragės miestu, skatins turistinius srautus, pabrėš krašto (miesto) išskirtinumą, savitumą.  Tauragės miesto VVG strategijos parengimą sudarys keletas etapų:I etapas: parengiamasis, kurio metu visuomenė informuojama apie pradedamą  strategijos  rengimo procesą. Sudaromos darbo grupės, kurios kartu su išorės ekspertais dalyvaus strategijos rengime, organizuojama jų veikla, miesto organizacijos, bendruomenės ir visi kiti miesto gyventojai įtraukiami į strategijos rengimo procesą.II etapas: atliekama Tauragės miesto socialinės ir ekonominės būklės analizė pagal sektorius, identifikuojamos ir suformuluojamos strateginės problemos, nustatomi strateginių tikslai (prioritetai), atliekama SSGG analizė, suformuluojama miesto vizija bei vykdomas jos viešinimas.III etapas: nustatomi miesto strateginiai tikslai ir uždaviniai, numatomi jų įgyvendinimo vertinimo kriterijai, sudaromas strateginis veiksmų planas. Parengtas strategijos projektas svarstomas darbo grupėse, derinamas, svarstomas su visuomene, esant reikalui tikslinamas, teikiamas miesto VVG valdybai tvirtinti.IV etapas: atliekamas Tauragės miesto VVG strategijos priežiūros (monitorinio) sistemos parengimas.


Traukinio bortinės įrangos, kuri veiktų su RADIO BLOCK centro ir traukinio vientisumo įranga, sukūrimas

Akcinė bendrovė ,,Lietuvos geležinkeliai"

Projekto metu bus vykdomas Ikiprekybinis pirkimas, kur numatyti trys etapai:   I etapas. Koncepcijos sukūrimas ir patvirtinimas. Šiame etape nustatomas įrangos mokslinis bei techninis pagrindimas. Sukuriama koncepcija atitinkanti techninę specifikaciją.  Koncepcijoje numatyti įrangos techniniai parametrai, skirtingų komponentų sąveikos ir inžinieriniai tvirtinimo sprendimai bei aprašytas būsimas programinės įrangos funkcionalumas.   II etapas. Prototipo sukūrimas ir testavimas. Šiame etape sukuriamas įrangos prototipas atitinkantis techninę specifikaciją ir parengtas bandymams realiomis sąlygomis   III etapas. Bandomosios įrangos sukūrimas ir jos išbandymas realiomis sąlygomis. Šiame etape sukurtos traukinio borto įrangos bei programinės įrangos, užtikrinančios traukinio vientisumą ir veikiančios ETCS ir NVS šalyse naudojamose traukinių eismo valdymo ir saugos sistemose, išbandymas realiomis sąlygomis. Tikrinama ar surenkami visi planuoti duomenys, veikia eismo saugą užtikrinantys algoritmai, jų kokybė ir vientisumas, taip pat testuojama programinė įranga.Šiuo metu rinkoje identiškų produktų naujai kuriamam produktui nėra.


Kompleksinių priemonių taikymas socialinę atskirtį patiriančių šeimų  integravimui (-si) į bendruomeninį gyvenimą.

1.Didinti Kupiškio miesto socialinę atskirtį patiriančių šeimų integraciją į bendruomeninį gyvenimą pasitelkiant edukacines veiklas.3. Projekto metu bus vedamos edukacijos, suteikiant kompleksines priemones, ir mokymas bendrauti bei bendradarbiauti grupėje, ugdymosi procese ir laisvalaikiu. 4.Projekto trukmė - 12 mėnesių. 5.Dalyvaus 20 socialinę atskirtį patiriančių žmonių, kuriems pagelbės 4 savanoriai.6. Lavinti socialinius gebėjimus ir įgūdžius dalyvaujant edukacijose.


"Šilutės H. Šojaus dvaro parko teritorijos sutvarkymas ir pritaikymas rekreacijai"

Šilutės rajono savivaldybės administracija

Planuojamo projekto veikla – rekreacijos tikslams pritaikyti Šilutės m. esančio H. Šojaus dvaro parko teritorijos infrastruktūrą.Projekto įgyvendinimo metu numatoma atnaujinti Šilutės m. H. Šojaus parko teritoriją esančią Šilutės miesto centrinėje dalyje, šalia H. Šojaus dvaro pastatų ir kitų Šilutės m. traukos objektų.  Parke numatoma atnaujinti bei įrengti rekreacinės infrastruktūros elementus: parko pėsčiųjų takus, mažosios architektūros elementus, pėsčiųjų takų ir aikštelių apšvietimą, želdynus, tiltelį per tvenkinį. Siekiant padidinti teritorijos saugumą planuojama įrengti teritorijos stebėjimo kameras. Sėkmingai įgyvendintas parko infrastruktūros atnaujinimas prisidės prie  miesto infrastruktūros  patrauklumo didinimo, sustiprins parko, kaip miesto viešosios erdvės (žaliosios zonos) su rekreacine infrastruktūra statusą.


SOCIALINIO BŪSTO FONDO PLĖTRA KĖDAINIUOSE

Kėdainių rajono savivaldybės administracija

Projektu siekiama prisidėti prie Kėdainių rajono savivaldybės socialinio būsto fondo plėtros. Projekto įgyvendinimo metu Kėdainių mieste bus įsigyta 54 vnt. butų socialiniam būstui (planuojama pirkti 3 kambarių butus – ne mažiau kaip 7 vnt., 2 kambarių butus – ne mažiau kaip 29 vnt. ir 1 kambario butus – ne mažiau kaip 18 vnt.), iš kurių 4 bus pritaikyti žmonėms su negalia. Tikimasi, kad projekto įgyvendinimas užtikrins geresnį Kėdainių rajono savivaldybės asmenų, turinčių teisę gauti socialinį būstą, poreikių tenkinimą, sumažins eilėje laukiančių asmenų skaičių bei pagerins šių asmenų gyvenimo kokybę.


Jaunimo garantijų iniciatyvos įgyvendinimo stebėsenos modulio sukūrimas

Lietuvos darbo birža prie Socialinės apsaugos ir darbo ministerijos

Projektas „Lietuvos darbo biržos informacinės sistemos Edbirža pritaikymas Jaunimo garantijų iniciatyvos projektų veiklai“ bus įgyvendinamas su partneriu – Jaunimo reikalų departamentu prie Socialinės apsaugos ir darbo ministerijos. Projekto veiklos:• informacinės sistemos vystymas, sukuriant JGI įgyvendinimo stebėsenos modulį:• darbuotojų, dalyvaujančių JGI įgyvendinime ir dirbsiančių su JGI įgyvendinimo stebėsenos moduliu, mokymai.Projekto siektinas produkto rodiklis - sukurtas ir naudojamas Jaunimo garantijų iniciatyvos įgyvendinimo stebėsenos modulis.Projekto metu numatoma automatizuoti neaktyvaus jaunimo JGI procesus, sukurti jaunimo garantijų įgyvendinimo stebėsenos modulį, kuris leis užtikrinti savalaikį JGI priemonių jaunimui taikymą, JGI projektų veiklų įgyvendinimą ir lėšų panaudojimo ir rodiklių stebėseną. Bus formuojamos jaunimo garantijų įgyvendinimo stebėsenos rodiklių ataskaitas pagal LDB ir JRD ir teikiamos Socialinės apsaugos ir darbo ministerijos darbuotojams JGI priemonių įgyvendinimo stebėsenai vykdyti, projektų dalyvių ataskaitos teikiamos prie mokėjimo prašymų.


Senjorų agapė

Tradicinė religinė bendruomenė ar bendrija

Daugelis pensinio amžiaus asmenų negali pilnavertiškai pasirūpinti savo sociokultūriniais poreikiais, socialinėse erdvėse tenkinti norą bendrauti, jaustis įsilieję į visuomeninį gyvenimą. Nemaža dalis pensinio amžiaus asmenų yra darbingi ir dar gali save realizuoti profesinėje srityje, tačiau trūksta kompetencijų, kurios pagerintų jų situaciją darbo rinkoje. Projektas „Senjorų agapė“ orientuotas į senjorų asmeninį ir profesinį aktyvinimą, teikiant pagalbą sau per pagalbą kitiems. Agapė esmė – besąlygiška ir nekelianti reikalavimų meilė kitam žmogui; duodanti, dovanojanti, tausojanti ir globojanti. Agapėje vyksta socialiniai mainai, asmenybės augimas, stiprėja socialiniai įgūdžiai ir pan. Projekto tikslas - senjorų aktyvios pozicijos įtvirtinimas: pagalba sau per pagalbą kitam.Tai inovatyvus ir Šiaulių bendruomenei reikšmingas projektas, kuris mažins socialinių paslaugų senjorams trūkumą bei suteiks senjorams (ir kitoms visuomenės grupėms) naujas, modernias paslaugas, kurios neteikiamos Šiaulių miesto vietos plėtros strategijos įgyvendinimo teritorijoje ir Lietuvoje.Projekto veiklos „Senjorų pusryčiai“, „Senjorų akademija“, „Pasimatuok savanorystę“ bei „Senjorų dūzgės“, kurių metu teikiamos sociokultūrinės paslaugos, savanoriškos veiklos skatinimas, vykdomi darbo rinkai reikalingų įgūdžių formavimo mokymai, organizuojami skirtingų bendruomenės grupių susitikimai (renginiai) spręs Šiaulių mieste pasireiškiančias užimtumo ir (ar) socialinės atskirties problemas, stiprins darbingų senjorų profesinio potencialo panaudojimas per  verslo ir vietos valdžios ryšius.Organizuojamos veiklos apjungs Šiaulių miesto bendruomenę: darbingus pensinio amžiaus asmenis (tikslinė grupė, kurių socialinės integracijos ir įsitraukimo į darbo rinką yra siekiama), savivaldybių institucijos ir įstaigos, privačios įmonės ir asocijuotos verslo struktūros, NVO ir kiti bendruomenės nariai.Projekto trukmė – 48 mėnesiai.


VšĮ „Lazdijų sporto centras“ siekia įgyvendinti projektą „Neformaliojo švietimo įstaigų Lazdijų rajono savivaldybėje infrastruktūros tobulinimas“. Projekto tikslas: neformaliojo vaikų švietimo aplinkos gerinimas ir infrastruktūros tobulinimas Lazdijų rajono savivaldybėje. Projekto įgyvendinimo metu bus atliktas pastato antro aukšto kapitalinis remontas (viso apie 488,94 m2), po kurio antrajame aukšte bus įrengtos 3 sporto salės 2 sporto šakoms (aerobinei gimnastikai ir kūno rengybai) ir įsigyta trūkstama sporto įranga (viso apie 31 vnt.). Projekto įgyvendinimas turės įtakos pagrindinėms tikslinėms grupėms – VšĮ „Lazdijų sporto centras“ mokiniams, lankytojams  ir visiems kitiems Lazdijų miesto ir apylinkių gyventojams bei prisidės prie universalaus dizaino principo įgyvendinimo.


Elektros energijos perdavimo patikimumo užtikrinimas Vilniaus E-3 TP, 110/35/10 kV Pagėgių TP ir 110/10 kV Juodupės TP 110 kV skirstyklose

Siekiant užtikrinti elektros energijos tiekimo patikimumą, EES darbo stabilumą, diversifikuotų energijos šaltinių integraciją tiek Lietuvos, tiek Baltijos regiono mastu bei integruoti Baltijos šalis į bendrą Europos EES, būtina turėti pajėgų ir modernizuotą elektros energetikos sektorių. Tam reikalinga atnaujinti ir išplėsti EES perdavimo tinklus. Vilniaus E-3 TP, 110/35/10 kV Pagėgių TP ir 110/10 kV Juodupės TP 110 kV skirstyklų rekonstravimas prisidės prie EES perdavimo tinklo patikimo ir stabilaus darbo užtikrinimo, nenutrūkstamo elektros energijos tiekimo, vidaus elektros perdavimo tinklo nuoseklaus atstatymo.


Kazlų Rūdos savivaldybės teritorija yra Suvalkijos dviračių žiedo –  Marijampolės apskrities trasos, pristatančios Sūduvos kraštą  – dalis. Nežiūrint šio fakto, esama infrastruktūra nėra pritaikyta dviračių eismui, neintegruota į bendrą eismo sistemą ir nėra saugi.  Dviračių eismas Kazlų Rūdos mieste ir į jį yra intensyvus, tačiau dėl tinkamų sąlygų nebuvimo, sukeliantis daug eismo įvykių ir net žūčių.
Siekiant spręsti minėtas problemas, inicijuotas projektas „Dviračių takas Kazlų Rūda - naujosios miesto kapinės“, kurio metu siekiama įrengti apie 500 m pėsčiųjų ir dviračių tako link Kazlų Rūdos naujųjų kapinių. Tai intensyvaus judėjimo miesto pakraštyje lokacija, kur be amžinojo poilsio vietos, joje sutelkta ir socialines bei švietimo paslaugas teikiančios įstaigos: ligoninė, poliklinika, Sodra, VMI, Kazlų Rūdos lopšelis-darželis „Pušelė“. Planuojama įrengti 2,5 m pločio pėsčiųjų ir dviračių taką Kazlų Rūda – naujosios miesto kapinės, nuo kelio dangos jį atskiriant vejos juosta, įrengiant ženklinimą.


Rekombinantinių bakterinių kutinazių aktyvumo analizė ir taikymas poliesterių degradacijoje

Kutinazės  – hidrolazių klasės fermentai, katalizuojantys esterinių ryšių hidrolizės, sintezės ar peresterinimo reakcijas, kas lemia jų patrauklumą pramonės sektoriui. Viena iš šiuo metu perspektyviausių tiriamų jų taikymo sričių – polimerų, tarp jų ir poliesterių degradacija. Vis dėl to, mokslinių tyrimų, susijusių su bakterinių kutinazių funkcionalumo analize bei jų pritaikymo perspektyvomis, kiekis yra ribotas. Tad pagrindinis projekto tikslas - ugdyti studentės gebėjimus atlikti MTEP veiklas, atliekant rekombinantinių bakterinių kutinazių aktyvumo ir taikymo poliesterių degradacijoje analizę.


Modernių ir saugių erdvių sukūrimas bendrojo ugdymo įstaigose Lazdijų rajono savivaldybėje

Lazdijų rajono savivaldybės administracija

Projekto tikslas - didinti Lazdijų rajono savivaldybės bendrojo ugdymo įstaigų tinklo veiklos efektyvumą, kuriant mokyklose modernias kūrybiškumą skatinančias edukacines erdves. Projekto įgyvendinimo metu veiklos bus vykdomos trijose Lazdijų rajono savivaldybės gimnazijose:1. Lazdijų Motiejaus Gustaičio gimnazijoje bus suremontuota ir modernizuota gamtos mokslų laboratorija, įrengiant dvi atskirtas erdves, turinčias tarpusavio jungtis - teorinę klasę ir praktikos laboratoriją su išskirtinių bandymų įranga ir įdiegta 3D klasės įranga su gamtos mokslams pritaikyta programine įranga;2. Lazdijų r. Veisiejų Sigito Gedos gimnazijoje bus suremontuota ir modernizuota gamtos mokslų laboratorija, įrengiant tris atskirtas erdves, turinčias tarpusavio jungtis - teorinę klasę, praktikos laboratoriją ir bandymų paruošimo patalpą. Laboratorijoje bus įdiegta 3D klasės įranga su gamtos mokslams pritaikyta programine įranga;3. Lazdijų r. Seirijų Antano Žmuidzinavičiaus gimnazijoje bus suremontuota ir modernizuota sporto salė, persirengimo kambariai, sanitarinės patalpos bei dušai).


Energijos vartojimo mažinimas įmonėje UAB „ASAJA“

UAB "Asaja" ilgalaikę gamybos patirtį turinti įmonė, sėkmingai užsiimanti medienso gaminių - padėklų, lentelių, medienos gamyba. Įmonė, nuo pat įkūrimo pradžios sistemingai ir sėkmingai didino savo produkcijos tgamybą Kokybiški gaminiai ir laiku atlikti užsakymai, suteikė pasitikėjimą klientams, todėl kaip patikima įmonė, ji įžengė į Europą ir teikia savo gaminius ne tik Lietuvoje, bet ir kitose valstybėse. Projekto tikslas  - atlikti energijos vartojimo auditą, kurio tikslas – identifikuoti energijos suvartojimo apimtis, nustatyti energijos sąnaudų rodiklius ir nuostolius, nustatyti galios poreikio ir energijos vartojimo mažinimo, tradicinių išteklių pakeitimo AEI galimybes, rekomenduoti organizacines ir technines priemones, leisiančias efektyviai naudoti energiją ir sumažinti jų suvartojimą įmonėje. Projekto rezultatas: identifikuotos priemonės, procesai, technologijos, tausosiančios energiją ir gamtinius išteklius. Bus parengta ir pateikta energijos vartojimo ataskaita, kurioje pateikiamas bendro energijos vartojimo srautų išskaidymas, nurodant siūlomas energijos efektyvumui priemones, nurodomi galimi sutaupyti energijos kiekiai, siūlomi įgyvendinti priemonių ekonominiai rodikliai bei visa kita, būtina informacija, pateikiama Audito atlikimo metodikoje.


Darnaus judumo priemonių diegimas Šiaulių mieste

Šiaulių miesto savivaldybės administracija

Projekto veiklomis „siekiama plėtoti išteklių ir šiuolaikinių technologijų efektyviu naudojimu grindžiamą subalansuotą darnaus judumo sistemą Šiaulių mieste. Projekto įgyvendinimo metu prie miesto traukos objektų (švietimo įstaigų, autobusų ir traukinių stočių) bus įrengiama dviračių saugojimo infrastruktūra (stoginės su stovais); Šiaulių miesto Dubijos-Serbentų g. sankryžoje bus įrengtas išmanusis šviesoforas ir kiti būtini elementai, skirti eismo srautams valdyti, kontroliuoti, informuoti apie eismo srautus ir sąlygas; Šiaulių miesto gatvių elementai (šaligatviai, pėsčiųjų takai, perėjos ir kt.) bus pritaikyti specialiųjų poreikių turintiems žmonėms.


Viešoji įstaiga Inovacijų agentūra – Informavimas apie veiksmų programą

Informavimo apie veiksmų programą projektas skirtas užtikrinti efektyvų visuomenės grupių informavimą apie veiksmų programos teikiamas galimybes gauti ES finansavimą, reikalavimus, įgyvendinamų ir įgyvendintų projektų rezultatus, šių projektų teikiamą naudą ir kuriamą pridėtinę vertę. Projektu numatoma finansuoti su VšĮ Lietuvos verslo paramos agentūra pavestų visuomenės informavimo apie Europos Sąjungos investicijas funkcijų vykdymu susijusias išlaidas, numatytas Techninės paramos administravimo taisyklėse, patvirtintose Lietuvos Respublikos finansų ministro 2014 m. spalio 28 d. įsakymu Nr. 1K-337 „Dėl Techninės paramos administravimo taisyklių patvirtinimo“.


GIRELĖS RK JONAVOJE REKONSTRUKCIJA ĮRENGIANT 2,5 MW ELEKTROS IR 8,5 MW ŠILUMOS  GALIOS BIOKURO KOGENERACINĘ ELEKTRINĘ

Uždaroji akcinė bendrovė "Jonavos šilumos tinklai"

Projekto metu Ukmergės g. 11, Jonavos mieste numatoma įrengti biomase kūrenamą kogeneracinę 2,5 MW elektros galios elektrinę. Visa pagaminta šilumos energija bus tiekiama į Jonavos miesto šilumos tinklus. Numatomas metinis šilumos tiekimas į tinklą iš elektrinės 53,8 GWh. Dalis pagamintos elektros energijos bus sunaudojama savoms elektrinės reikmėms, o likusi dalis parduodama elektros biržoje prisijungus prie UAB „Energijos skirstymo operatorius“ tinklų. Numatoma metinė elektros gamyba 12,8 GWh.


Šilumos tinklų statyba Panevėžyje ir Rokiškyje

Projekto tikslas yra padidinti prie centralizuoto šilumos tiekimo sistemos prijungtų vartotojų skaičių, patikimumą, saugumą ir šilumos tiekimo efektyvumą Panevėžyje  ir Rokiškyje. Projekto metu  bus prijungta 39 nauji vartotojai: Panevėžyje - 38 vartotojai , Rokiškyje  - 1 naujas vartotojas. Projekto metu planuojama pakloti naujus iš viso 583,38 m ilgio DN32–200 mm skersmens bekanalius optimizuoto diametro, pramoniniu būdu izoliuotus šilumos tiekimo tinklus su gedimų monitoringo sistema.


Daugiabučių namų kvartalų Ignalinos mieste kompleksinis sutvarkymas

Ignalinos rajono savivaldybės administracija

Projektu siekiama sutvarkyti susisiekimo komunikacijas (atnaujinti įvažiavimų dangą, įrengti paviršinio vandens nuotekų tinklus, pakeisti bordiūrus, įrengti automobilių stovėjimo aikšteles, įrengti pėsčiųjų takus) bei įrengti poilsio vietas su vaikų žaidimo aikštelėmis Ignalinos mieste. Sutvarkius viešąją infrastruktūrą šalia daugiabučių, pagerės gyvenamoji aplinka ir sąlygos verslo plėtrai ir kūrimui bei paslaugų sektoriui vystytis.


Kokybės krepšelis

Projekto tikslas – pagerinti mokinių ugdymosi pasiekimus, įgyvendinant pokyčius savivaldybėse ir mokyklose. Siekiant įdiegti duomenimis grįstą kokybės kultūrą (kokybės samprata – vertinimas – tobulinimas) planuojama kryptingai dirbti su mokyklų steigėjais ir  180 bendrojo ugdymo mokyklomis, kurias sudaro dvi tikslinės grupės - 30 mokyklų, kurių geros mokyklos požymių raiška stipri, ir 150 mokyklų, kuriose geros mokyklos požymių raiška yra silpna.  Mokyklų veiklos tobulinimas vyks nuosekliai: mokyklų išorinis vertinimas, mokyklų veiklos tobulinimo planų (toliau MVT planai) rengimas, dvejus metus trunkantis veiklų įgyvendinimas mokyklose ir mokyklų padarytos pažangos vertinimas.  NMVA vykdys išorinį vertinimą. MVT planus 150 silpnos raiškos mokyklų padės rengti konsultantai, o 30 stiprios raiškos mokyklos MVT planus rengs savarankiškai. Kokybės krepšelio lėšos bus skiriamos planuose numatytoms veikloms įgyvendinti. Padaryta pažanga,  bus vertinama po dvejų metų, pasibaigus MVT planų įgyvendinimui.  Silpną geros mokyklos požymių raišką turinčių mokyklų pažangą vertins projekto partneris NMVA, o stiprią geros mokyklos požymių raišką turinčios mokyklos atliks savo veiklos įsivertinimą. II projekto etapu dar 90 bendrojo ugdymo mokyklų parengs MVT ir skirtas Kokybės krepšelio lėšas naudos suplanuotų veiklų įgyvendinimui. Tikimasi, kad įgyvendintos  projekto veiklos (išorinis vertinimas, pagalba mokyklų veiklos tobulinimui ir jų daromos pažangos vertinimas) taps pagrindu sisteminiam praktiniam kokybės kultūros įgyvendinimui  šalyje.


Kogeneracinės elektrinės Visagino miesto CŠT sistemoje statyba

Uždaroji akcinė bendrovė "Visagino energija"

Projekto esmė – UAB „Visagino energija“ siekia Šiluminės katilinės teritorijoje adresu Katilinės g. 5, Karlų k. Visagino sav. pastatyti naują 1,25 MW elektros galios ir ne mažiau kaip 6,8 MW maksimalios šilumos galios didelio efektyvumo kogeneracinę biokuro elektrinę, tokiu būdu sumažinant priklausomybę nuo importuojamų gamtinių dujų kainų, mažinant šilumos vartotojams tiekiamos šilumos energijos kainų augimo tempą, mažinant išmetamų šiltnamio efektą sukeliančių dujų kiekius ir išlaikant centralizuotai tiekiamos šilumos sistemos konkurencingumą bei aukštą vartotojams tiekiamos paslaugos kokybę, patikimumą, įgyvendinant bendrovės strateginiuose planuose keliamus tikslus. UAB „Visagino energija“ numato įgyvendinti šį projektą 2021-2023 m. Projektas atitinka Europos Sąjungos ir Lietuvos Respublikos nustatytus energetikos vystymo prioritetus, kuriuose numatoma skatinti energijos gamybą iš vietinių ir atsinaujinančių energijos išteklių, akcentuojama kogeneracijos ir centralizuoto šilumos tiekimo svarba didinant atsinaujinančių energijos išteklių naudojimą ir energijos vartojimo efektyvumą. Planuojama, kad naujoji kogeneracinė elektrinė gamins apie 56 GWh šilumos energijos ir apie 10,3 GWh elektros energijos per metus. Šilumos gamyba kogeneracinėje elektrinėje dalinai pakeis šilumos gamybą esamuose katiluose, o šiltuoju metų laikotarpiu padengs visą Visagino CŠTS šilumos energijos poreikį, kas leis stabilizuoti šilumos kainą galutiniam vartotojui. Pagamintą elektros energiją (išskyrus sunaudojamą kogeneracinės elektrinės savoms reikmėms) planuojama parduoti rinkos sąlygomis pagal Lietuvos Respublikos teisės aktų reikalavimus, o jeigu bus sudaryta teisinė galimybė – panaudoti visų bendrovės objektų / gamybinių padalinių maitinimui, taip mažinant atitinkamų paslaugų savikainą, o tuo pačiu – ir kainą.


Vandens tiekimo ir nuotekų tvarkymo infrastruktūros plėtra Ignalinos rajone

Uždaroji akcinė bendrovė "Ignalinos vanduo"

Pagrindinės problemos kurioms spręsti yra inicijuotas projektas – dalis Ignalinos raj. gyventojų vis dar neturi galimybės prisijungti prie centralizuotos vandens tiekimo ir nuotekų tvarkymo sistemos ir gauti kokybiškas viešąsias paslaugas, kadangi tinklų infrastruktūra nėra pakankamai išvystyta. Vandenvietėse išgaunamas ir gyventojams tiekiamas požeminis vanduo neatitinka geriamojo vandens kokybės reikalavimų nustatytų Higienos normoje. Dalis esamų tinklų yra susidėvėję ir nebetinkami eksploatuoti.Įgyvendinant projektą numatoma: pastatyti vandens gerinimo įrenginius Dūkšto ir Vidiškės gyvenviečių vandenvietėse ir užtikrinti tinkamą geriamojo vandens kokybę, rekonstruoti/įrengti naujus vandentiekio ir nuotekų tinklus Ignalinos, N. Daugėliškio, Rimšės, Dūkšto, Kaniūkų, Mielagėnų gyvenvietėse ir taip užtikrinti kokybiškų nepertraukiamų vandens tiekimo ir nuotekų tvarkymo paslaugų prieinamumą, pastatyti nuotekų valymo įrenginius Mielagėnų gyvenvietėje ir užtikrinti tinkamą nuotekų tvarkymą.Bendrai projektu siekiama padidinti vandens tiekimo ir nuotekų tvarkymo paslaugų prieinamumą ir sistemos efektyvumą Ignalinos rajono savivaldybėje. Projekto investicijos prisidės prie gyventojų gyvenimo kokybės gerinimo, sveikatos bei aplinkos išsaugojimo. Projekto tikslinės grupės - Ignalinos miesto, Ignalinos rajono N. Daugėliškio, Kaniūkų, Rimšės, Dūkšto, Mielagėnų  ir Vidiškių gyventojai.


Kompleksinių paslaugų Kretingos rajono šeimoms teikimas

Kretingos rajono savivaldybės administracija

Projektu  šeimoms, patiriančios tarpusavio bendravimo problemų ar išgyvenančios įvairias krizes, kurių sėkmingam sprendimui būtinas atitinkamą kvalifikaciją turinčio specialisto įsikišimas, bus teikiamos šios paslaugos:- Kompleksinių paslaugų šeimoms teikimo koordinavimas, potencialių dalyvių informavimas apie kompleksines paslaugas šeimoms;- Pozityvios tėvystės mokymai;- Psichosocialinė pagalba;- Šeimos įgūdžių ugdymas ir sociokultūrinės paslaugos;- Mediacijos paslaugos;- Vaikų priežiūros paslaugos kitų paslaugų teikimo metu;- Asmeninio asistento paslauga.Kretingos socialinių paslaugų centras vykdys bendruomeninių šeimos namų funkciją (nuo 2020-11-01 šias f-jas vykdys Šv. Antano dienos centras), bus atsakingas už asmeninio asistento paslaugą. Už kitų veiklų vykdymą bus atsakinga konkurso būdu atrinkta nevyriausybinė organizacija – VšĮ Šv. Antano dienos centras.Planuojama, kad paslaugos bus suteiktos 1220 asmenų.


Kvalifikacijos kėlimas atvykstančio mokslininko iš Informacijos ir neuroninių tinklų centro (CiNet, Japonija) vizito metu

Klausos nuostovieji atsakai yra siūlomi taikyti kaip potencialūs neuropsichinių ligų biožymekliai, todėl  būtina šiuos atsakus tirti ir tobulinti metodą. Bet klausos nuostovieji atsakai yra mažos amplitudės EEG signalai, kurie yra sunkiai vertinami dėl aplinkos ir žmogaus kūno triukšmų. Įprasti signalo ištraukimo iš triukšmo metodai yra ne visada galimi arba veiksmingi. Į Vilniaus universitetą atvykstantis mokslininkas Dr. Naruse dirba Japonijos Informacijos ir neuroninių tinklų centre Japonija ir turi ilgametę sėkmingą patirtį EEG/MEG signalo apdorojimo metodu kūrime. Mokslininko  pasiūlyti signalo vertinimo metodai būtų verifikuoti taikant Lietuvoje surinktiems duomenims.


Vilniaus oro uosto orlaivių kilimo ir tūpimo tako bei signalinės žiburių sistemos rekonstravimas, gerinant skrydžio saugos sąlygas

VĮ "Lietuvos oro uostai" įmonė veikia nuo 1991 m. rusėjo 30 d, kurios steigėjas - Lietuvos Respublikos Susisiekimo ministerija. Projektas bus įgyvendintas Vilniaus oro uoste. 1958 m. įrengtas orlaivių kilimo ir tūpimo takas (KTT) paskutinį kartą buvo rekonstruotas prieš daugiau nei 20 metų. KTT yra asfalto dangos, asfalto danga yra fiziškai susidėvėjusi, vietomis yra įtrūkių, skersinių plyšių. Kilimo tūpimo takas pasiekė savo naudojimo ribą, todėl  nedelsiant yra reikalinga kilimo tūpimo tako bei signalinės žiburių sistemos rekonstrukcija.Projekto tikslas – pagerinti skrydžių saugą Vilniaus oro uoste. Įgyvendinant Projektą, bus atnaujinta KTT danga bei signalinių žiburių sistemos infrastruktūra.


Elektros energijos iš atsinaujinančių išteklių gamybos įrenginių įrengimas panaudojant Ateities ekonomikos DNR plano lėšas

Lietuvos Respublikos aplinkos ministerijos Aplinkos projektų valdymo agentūra

Pagrindinė problema, kurią siekiama spręsti Projektu – maži vietinės elektros energijos gamybos pajėgumai, didelis importuojamos elektros energijos suvartojimo kiekis, aukšta atsinaujinančių išteklių energiją naudojančių technologijų kaina. Projekto veikla - mažų iki 10 kW galios atsinaujinančių išteklių energiją naudojančių technologijų, skirtų elektros energijos gamybai namų ūkių reikmėms, įrengimas vartojimo vietoje, geografiškai nutolusiose nuo elektros vartojimo vietose bei elektros energijos vartojimo vietoje daugiabučiame pastate ar jo teritorijoje. Projekto lėšomis numatoma kompensuoti dalį namų ūkių išlaidų, patirtų įsirengiant saulės šviesos elektrinę savo elektros energijos poreikiams tenkinti. Socialinė-ekonominė nauda, kurios tikimasi įgyvendinus Projektą: įrengta virš 5.300 saulės šviesos energijos elektrinių (viso apie 31 MW instaliuotos galios), kas leistų kasmet po Projekto pabaigos vidutiniškai sutaupyti apie 18.600 tūkst. tonų CO2. Elektros gamybos iš taršaus kuro sumažėjimas ten, kur ji yra gaminama, sąlygos geresnę gyventojų sveikatą.


Rokiškio J.Keliuočio viešosios bibliotekos pastato Rokiškis, Nepriklausomybės a. 16, ir kiemo rekonstravimas bei modernizavimas ir priestato statyba

Rokiškio rajono savivaldybės administracija

Šiuo metu esama Rokiškio rajono savivaldybės Juozo Keliuočio viešosios bibliotekos (toliau – biblioteka) infrastruktūra neužtikrina pakankamo teikiamų paslaugų prieinamumo ir kokybės, t. y. ribotos galimybės naudotis nuolatinėmis bibliotekos paslaugomis, kadangi esamos patalpos yra prastos techninės būklės. Augant kultūrinių paslaugų poreikiui, trūksta skaityklų, kūrybinių erdvių, konferencijų salės ir kt. Projekto įgyvendinimo metu planuojama rekonstruoti bibliotekos pastatą, pastatyti priestatą ir įsigyti kultūrinei veiklai reikalingą įrangą bei baldus.  Įgyvendinus projekto veiklas numatoma įrengti kūrybines dirbtuves, konferencijų salę, interaktyvią erdvę vaikams ir jaunimui. Taip pat planuojama organizuoti parodas, demonstruoti nemokamus kino filmus, konferencijas, edukacines veiklas, mokymus ir kt. Tikimasi, kad modernizuota, šiuolaikinės visuomenės poreikius atitinkanti kultūros infrastruktūra prisidės prie aukštesnės kokybės kultūros paslaugų sukūrimo, skatins papildomus lankytojų (apsilankymų) srautus, bei taip bus didindamas Rokiškio miesto patrauklumas investicijoms ir verslo plėtrai.


Biržų, Kupiškio, Pasvalio ir Rokiškio rajonų savivaldybes jungiančių turizmo trasų ir turizmo maršrutų informacinės infrastruktūros plėtra

Biržų rajono savivaldybės administracija

Ilgalaikis Biržų, Kupiškio, Pasvalio ir Rokiškio rajonų savivaldybių tikslas - išplėsti ir pakelti į aukštesnį informatyvumo lygmenį šių savivaldybių teritorijose esančių turizmo trasų ir turizmo maršrutų informacinę infrastruktūrą. Siekiant padidinti visuomenės kultūrinio paveldo žinomumą, sudaryti sąlygas lengvam ir tikslingam informacijos apie lankytinas vietas prieinamumui, skatinti pridėtinės vertės kūrimą vietos verslininkams, bus investuojama į naujus ženklinimo infrastruktūros objektus. Įgyvendinus projektą Biržų, Kupiškio, Pasvalio ir Rokiškio rajonų savivaldybių teritorijose esančios lankytinos vietos pritrauks didesnį srautą Lietuvos gyventojų bei turistų iš užsienio. Tokiu būdu skatinami keliauti suinteresuoti asmenys detaliau susipažintų su vietine kultūra bei ženkliai (teigiamai) įtakotų vietos verslininkų apyvartą.


Lietuvos partizaninio karo archeologija: tyrimų kryptys, metodai ir teorinės apibrėžtys

Projektas kompleksiškai nagrinėja naujos archeologijos mokslo krypties – Lietuvos partizaninio karo archeologijos – sampratą. Siekiant įgyvendinti šį tikslą, brėžiami Lietuvos partizaninio karo archeologijos kontūrai, išskiriamos ir išsamiai nagrinėjamos partizaninio karo kautynių vietų ir stovyklaviečių tyrimų kryptys, atskleidžiami jų bruožai. Projekte į Lietuvos partizaninio karo vietas žvelgiama iš kompleksinių tyrimų perspektyvos: archeologiniai duomenys lyginami su istoriniais šaltiniais, pateikėjų pasakojimais, jų interpretacija paremta kraštovaizdžio ir kartografijos šaltinių analize. Didelis dėmesys skiriamas Lietuvos partizaninio karo archeologijos ir Vakaruose susiformavusių pagrindinių naujausiųjų laikų konfliktų archeologijos (angl. modern conflict archaeology) mokyklų – Pirmojo ir Antrojo pasaulinių karų, Holokausto ir antinacinio pasipriešinimo, Ispanijos pilietinio karo, Šaltojo karo ir Lotynų Amerikos XX a. 7–9 dešimtmečių karinių diktatūrų – tyrimų metodikos palyginimui ir analizei, jas vienijančių teorinių ir metodinių prieigų paieškai. Nagrinėjant archeologinių duomenų ir sakytinės istorijos santykį, analizuojamas archeologijos vaidmuo tyrinėjant Lietuvos partizaninio karo atmintį, formuluojami teoriniai šių tyrimų metmenys. Projekto baigiamasis rezultatas – trys moksliniai straipsniai tarptautiniuose mokslo leidiniuose, du pranešimai tarptautinėse mokslinėse konferencijose ir mokslo populiarinimo pranešimas plačiajai visuomenei. Tikimasi, kad projekto metu pasiekti rezultatai leis padėti metodinius ir teorinius Lietuvos partizaninio karo archeologijos, kaip atskiros naujausiųjų laikų konfliktų archeologijos tyrimų mokyklos, pagrindus.


„KOMUNALINIŲ ATLIEKŲ RŪŠIUOJAMOJO SURINKIMO INFRASTRUKTŪROS PLĖTRA ŠIAULIŲ REGIONE“

VIEŠOJI ĮSTAIGA ŠIAULIŲ REGIONO ATLIEKŲ TVARKYMO CENTRAS

ŠRATC, siekdamas įgyvendinti ES direktyvose ir Valstybiniame atliekų tvarkymo 2014-2020 m. plane nustatytus uždavinius bei teisės aktų nustatyta tvarka paskirtas funkcijas, įgyvendina investicijų projektą „Komunalinių atliekų rūšiuojamojo surinkimo infrastruktūros plėtra Šiaulių regione“, kurio tikslas – tobulinti Šiaulių regiono komunalinių atliekų tvarkymo sistemos infrastruktūrą sukuriant ir išplečiant komunalinių atliekų rūšiuojamojo surinkimo, paruošimo naudoti pakartotinai pajėgumus, informuojant visuomenę atliekų prevencijos ir tvarkymo klausimais. Projekto tikslas atitinka šalies ir regiono strateginių planavimo dokumentų nuostatas ir plėtros tikslus, taip pat atliekų tvarkymo planus. Projektu siekiami rezultatai atitinka 2014-2020 m. ES fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 5.2.1 konkretų uždavinį „Sumažinti sąvartynuose šalinamų komunalinių atliekų kiekį ir užtikrinti tinkamą radioaktyvių atliekų saugojimą“. Projektu siekiama skatinti rūšiuojamąjį komunalinių atliekų surinkimą kolektyviniais konteineriais, didelių gabaritų atliekų surinkimo aikštelėse ir tokiu būdu sumažinti Šiaulių regioniniame nepavojingų atliekų sąvartyne šalinamų komunalinių atliekų kiekį. Projekto veiklos: 1) 738 vnt. (298 vnt. PPA ir 440 vnt. AŽKA) konteinerių aikštelių įrengimas, jose pastatant 3 554 vnt. (1 993 vnt. PPK ir 1 561 AŽK) konteinerių; 2) 12 vnt. didelių gabaritų atliekų surinkimo aikštelių įrengimas/rekonstravimas ir 91 vnt. konteinerių, skirtų didelių gabaritų atliekoms, įsigijimas; 3) Atliekų (daiktų) paruošimo naudoti pakartotinai infrastruktūros sukūrimas 9 aikštelėse; 4) Visuomenės informavimas atliekų prevencijos bei tvarkymo klausimais. Šiaulių regiono siektinos reikšmės, siekiant sukurti/pagerinti atskiro komunalinių atliekų surinkimo pajėgumus – 26 865 tonos/metus.


Nacionalinės Mikalojaus Konstantino Čiurlionio menų mokyklos modernizavimas

Nacionalinė Mikalojaus Konstantino Čiurlionio menų mokykla

Projekto tikslas - didinti Nacionalinės Mikalojaus Konstantino Čiurlionio menų mokyklos veiklos efektyvumą. Projekto metu bus modernizuota mokyklos mokymo(-si) aplinka, aprūpinant klases ir sales tiesiogiai mokymui(-si) reikalingomis mokymo(-si) priemonėmis, kurių pagalba bus užtikrintas kokybiškas ugdymas ir jo prieinamumas mokyklos mokiniams (mokyklos mokiniai - gabūs menui, muzikai, choreografijai vaikai iš visos Lietuvos). Mokykla įsigys muzikos instrumentų: arfą, tūbą ir fortepijonus.


Pirminės asmens sveikatos priežiūros veiklos efektyvumo didinimas Panevėžio mieste

Viešoji įstaiga PANEVĖŽIO MIESTO POLIKLINIKA

Nudėvėta pirminės asmens sveikatos priežiūros paslaugas teikiančių specialistų naudojama įranga, baldai, kompiuterinė technika, nepritaikyta fizinė asmens sveikatos priežiūros įstaigos infrastruktūra neįgaliesiems (reikalavimų neatitinkantis pandusas, nepritaikyti sanitariniai mazgai), kai kurios šiuolaikinės įrangos trūkumas, nudėvėtos patalpos, nesudaro galimybių efektyviam sveikatos priežiūros paslaugų teikimui viešojoje įstaigoje Panevėžio miesto poliklinikoje, ypač pažeidžiamiausioms gyventojų grupėms (vaikams, neįgaliesiems, vyresnio amžiaus asmenims). Projekto tikslas - pagerinti viešosios įstaigos Panevėžio miesto poliklinikos teikiamų pirminės asmens sveikatos priežiūros paslaugų kokybę ir prieinamumą. Įgyvendinant projektą numatoma suremontuoti poliklinikos patalpas, pandusą, taip pat įsigyti reikalingą įrangą, skirtą pirminės asmens sveikatos priežiūros paslaugų teikimui. Įsigyta medicinos ir kita įranga bei suremontuotos patalpos sudarys sąlygas sveikatos priežiūros specialistams efektyviau vykdyti įvairių ligų rizikos veiksnių nustatymą, padės užtikrinti savalaikį ligų diagnozavimą, taip pat tikimasi, jog pritaikyta poliklinikos infrastruktūra neįgaliesiems padidins fizinį paslaugų prieinamumą. Planuojama, jog projekto naudą pajus apie 19 tūkst. prie poliklinikos prisirašiusių tikslinės grupės pacientų.


Spaudos ir susijusių sektorių eksporto plėtra

Esami spaudos pramonės gamybiniai pajėgumai nėra išnaudojami, o produkcijos inovatyvumas ir kokybiniai parametrai turi potencialą tapti konkurencingais užsienio rinkose. Spaudos SVV įmonėms eksporto iniciatyvoms finansuoti nepakanka nuosavų išteklių, todėl tikslinga šias iniciatyvas vykdyti bendrai, veiklas koordinuojant asocijuotai struktūrai. Lietuvos spaustuvininkų asociacija (LISPA) vienija spaustuves, susijusių veiklų įmones ir mokymo institucijas. LISPA, įgyvendindama vieną iš uždavinių (tarpininkauti užmezgant kontaktus su verslo partneriais, ypač - su užsienio šalių atstovais), ketina vykdyti projektą, skatinantį spaudos pramonės eksporto apimčių augimą. Šiuo metu LISPA nariai eksportuoja į daugumą ES šalių, taip pat į Rusiją, NVS šalis. Ateityje tikimasi smarkiai padidinti eksporto apimtis į šias valstybes, taip pat plėstis prioritetinėse rinkose - ES šalyse (ypač Skandinavijoje ir Vokietijoje), kur įžvelgiama didžiausia perspektyva augimui. Didinant eksportą į šias rinkas, LISPA planuoja tapti tarptautinio tinkle INTERGRAF nariu, didinti klasterio narių žinomumą pagaminant įvairias rinkodaros priemones bei verslo klasterio nariams kompensuojant eksporto ekspertų dalį darbo užmokesčio. Projekto tikslas - paskatinti MVĮ, nutarusių veikti kartu, grupes įsitraukti į tarptautines tinklų grandines, siekiant rasti savo produkcijai naujas eksporto rinkas.Klasterio nariai yra UAB Balto print, UAB Flexpro, UAB Druka,UAB Via Aquaria, UAB Tygelis, OU Flexpro.Projekto biudžetas: 523.589,50 Eur.


Teikiamu projektu „LSMU veiklos, skirtos gydytojų kompetencijų ir kvalifikacijos tobulinimui (LSMU-GYD-KOM)“ sprendžiama problema – nepakankamos gydytojų kompetencijos ir kvalifikacija, susijusi su itin sparčia sveikatos priežiūros sistemos kaita – naujų gydymo metodikų, naujų gydymo algoritmų, naujų vaistų ir kitų technologijų išmanymu ir taikymu profesinėje praktikoje. Didėjantis tiek pacientų, tiek gydytojų mobilumas bei tarptautiškumas taip pat reikalauja gydytojui išmanyti skirtingas ligų gydymo metodikas, gebėti jas palyginti, žinoti jų privalumus ir trūkumus, o pacientui pasiūlyti priimtiniausią ir pagrįstai geriausią jo ligos gydymo būdą. gyvendinamas projektas suteiktų galimybę LSMU, didžiausiai biomedicinos srities valstybinei aukštajai mokyklai Lietuvoje, sukurti gydytojų kvalifikacijos kėlimo programas (viso: 33 vnt.) pagal kurias vėliau, projekto įgyvendinimo metu, būtų keliama gydytojų kvalifikacija. Gydytojai taip pat dalyvautų kituose tobulinimosi kursuose, seminaruose, komandiruotėse, mokslinėse praktinėse konferencijose. Viso šiais būdais kvalifikaciją ir kompetencijas pakėlusių gydytojų, gydytojų rezidentų skaičius siektų daugiau nei 3,975 asm. Planuojama nurodytą tikslinę grupę sudaryti iš 6 apskričių gydytojų: Tauragės, Telšių, Klaipėdos, Kauno, Šiaulių, Marijampolės.